
Tietoisuudesta 


Yleensä  ihmisistä  tuntuu,  että  tietoisuuden  olemassaolo  on  selviö  tai  ilmeinen  tosiasia,  ja 
myös,  että  se  on  heille  itselleen  tärkeä.  Kuitenkaan  tieteentekijät  ja  filosofit  eivät  ole 
päässeet  yksimielisyyteen  siitä,  mitä  tietoisuus  oikeastaan  on,  miten  se  pitäisi  määritellä, 
tai  edes  siitä,  onko  sitä  ylipäätään  olemassa. 

Tietoisuuden  käsite  on  historiallisesti  suhteellisen  uusi.  Aikaisemmin  filosofiassa  ja  tieteessäkin 
puhuttiin  ihmisen  hengestä  tai  sielusta,  jonka  ajateltiin  olevan  ei-materiaalinen  ja  kuolematon. 
Nykyään  tietoisuuden  käsite  on  tullut  osittain  korvaamaan  sielun  käsitettä.  Usein  sillä  tarkoitetaan 
jonkinlaista  sielunelämän  keskusta.  Usein  myös  tietoisuudesta  puhutaan  vastakohtana  tiedottomuu¬ 
delle  tai  alitajuisille  prosesseille.  Ajatellaan,  että  ihminen  voi  olla  enemmän  tai  vähemmän  tie¬ 
toinen,  samat  asiat  voivat  toisinaan  olla  tietoisia  ja  toisinaan  voimme  olla  olematta  tietoisia  niistä. 

Vastakohtana  sielulle  tietoisuus  on  näin  ajatellen  pikemminkin  prosessi  kuin  substanssi. 
Eräissä  tapauksissa  tietoisuudella  tarkoitetaan  lähinnä  tarkkaavaisuuden  suuntautumista  eri 
kohteisiin.  Tässä  yhteydessä  on  puhuttu  tietoisuuden  sarjamaisesta  luonteesta.  Tietoi¬ 
suuden  "keskiössä"  on  milloin  mikin  asia  tai  toiminta.  Samalla  muut  asiat  ovat  kuitenkin  olemassa 
sen  "laitamilla",  ja  nekin  on  periaatteessa  mahdollista  tiedostaa.  Voimme  esimerkiksi  keskittyä 
lukemaan,  mutta  samalla  olla  tietoisia  päänsärystä  tai  siitä,  että  kohta  pitää  lähteä  sovittuun  tapaa¬ 
miseen.  Teoreetikot  ovat  kuitenkin  pyrkineet  erottamaan  tarkkaavaisuuden  ja  tietoisuuden 
toisistaan. 

Eräänä  tietoisuuden  ominaisuutena  on  myös  pidetty  intentionaalisuutta  eli  tavoitteellisuutta.  On 
ajateltu,  että  ainoastaan  tietoiselle  olennolle  on  mahdollista  itse  asettaa  itselleen  päämääriä  ja 
säädellä  omaa  toimintaansa  suhteessa  niihin.  Myös  vapaa  tahdon  ongelma  liittyy  tähän.  Ihmisellä 
itsellään  on  tunne,  että  hän  on  vapaa  valitsemaan  mitä  hän  tekee.  On  kuitenkin  mahdollista,  että 
vapailta  tuntuvia  valintoja  tehtäessä  kysymys  on  salamannopeasta,  joskaan  ei  läheskään  aina 
tietoisesta  laskelmien  teosta  eri  toimintamahdollisuuksien  välillä. 

Joka  tapauksessa  tietoisuus  on  jotakin,  mikä  tapahtuu  sisällämme.  Nykyään  onkin  selvää,  että 
tietoisuus  liittyy  keskushermoston  toimintaan.  Aivojen  toiminnan  fysiologinen  ja  psykologinen 
tutkimus  ovat  nykyään  alkaneet  aikaisempaa  enemmän  hakea  yhtymäkohtia,  ja  selvittää 
kysymystä  tietoisuuden  ja  hermoston  vastaavuuksista.  Tämä  on  tietenkin  vanha  sielun  ja  ruumiin 
välinen  ongelma  nykyaikaisessa  muodossa.  Keskushermoston  tutkimukset  ovat  löytäneet  vastaa¬ 
vuuksia  toisaalta  fysiologisten  prosessien  ja  toisaalta  psyykkisten  reaktioiden  tai  toimintojen 
välillä.  Tietoisuuden  hermostollisen  perustan  ongelma  onkin  nyt  selvittää,  mikä  tekee  mahdolli¬ 
seksi  elämyksellisesti  kokea  ympäristön  tapahtumat  ja  esineet  yhtenäisenä  kokonaisuutena,  vaikka 
eri  kokemuksista  vastaavat  mekanismit  sijaitsevat  aivojen  eri  kohdissa  tai  eri  rakenteissa. 

Kirsti  Lagerspetz 

psykologian  professori 
Turun  yliopisto 

Ajattelen,  olen  olemassa,  mutta  miten? 


Tajunnan  olemusta  ei  ole  toistai¬ 
seksi  pystytty  tyhjentävästi  sel¬ 
vittämään.  Siihen  ei  silti  liity 
mitään  mystistä,  sanoo  tutkija  Antti 
Revonsuo.  "Tajunta  on  biologiaan 
perustuva  luonnonilmiö,  jota  voidaan 
tutkia  empiirisesti." 

Jokaisella  meistä  on  jonkinlainen  käsitys  siitä, 
mitä  ihmisen  tajunnalla  tarkoitetaan.  Arkikie¬ 
lessä  se  yleensä  liitetään  aivoissa  tapahtuvaan 
toimintaan,  joka  muuttaa  aistien  välityksellä 
tulevan  informaation  yksilön  tietoiseksi  koke¬ 
mukseksi  ja  toiminnaksi.  Nykysuomen  sanakirja 
määrittelee  tajunnan  "sellaiseksi  sielunelämän 
alueeksi,  jolla  yksilö  kokee  elämyksiä  tai 
yksilön  kullakin  hetkellä  kokemien  elämys- 
sisältöjen  kokonaisuuksiksi". 

Tajuntaa  on  siis  kaikilla  sellaisilla  olioilla, 
joilla  on  jonkinlaisia  sisäisiä  ja  elämyksellisesti 
koettuja  tiloja.  Paitsi,  että  me  itse  koemme  näitä 
tiloja,  oletamme  myös,  että  muilla  ihmisillä  on 
vastaavanlaisia  tiloja,  vaikka  meillä  ei  olekaan 
mitään  keinoa  kokea  niitä  heidän  näkö¬ 
kulmastaan.  On  myöskin  helppo  ajatella,  että 
monilla  eläimillä,  jotka  eivät  biologisesti  poik¬ 
kea  kovin  radikaalisti  ihmisestä,  saattaisi  olla 
samantyyppisiä  tajunnantiloja  kuin  ihmisellä. 

Tutkija  Antti  Revonsuo  puhuu  "olion  psy¬ 
kologisesta  todellisuudesta."  "Tajunnan  ilmiöi¬ 
den  ansiosta  olioilla  on  oma  kokemusmaailman¬ 
sa,  psykologinen  todellisuutensa,  joka  koostuu 
olion  havainnoista,  ajatuksista,  tunteista,  aisti¬ 
muksista,  haluista,  mielikuvista." 

Toistaiseksi  tiede  ei  ole  pystynyt  selvit¬ 
tämään,  miten  tällaiset  kokemukselliset  ilmiöt 
liittyvät  luonnonjärjestykseen  ja  siihen  mitä  me 
muutoin  tiedämme  luonnosta.  "Näyttäisi  kuiten¬ 
kin  olevan  selvää,  että  tajunta  on  ilmiö,  joka  on 
jollain  tapaa  tiiviisti  yhteydessä  aivoihin,  joka 
sinällään  on  biologinen  elin",  Revonsuo  sanoo. 


Kartesiolainen  dualismi 

Uuden  ajan  alussa  ranskalainen  filosofi  Rene 
Descartes  (1596-1650)  liitti  ensimmäisenä 
tajunnan  ongelman  ihmisen  kokemusmaailman 
ilmiöihin.  Descartes  halusi  selvittää,  oliko  ihmi¬ 
sellä  ylipäätään  mitään  absoluuttisen  varmaa 
tietoa  siitä,  että  hänen  aistien  välityksellä  hah¬ 
mottamansa  maailma  oli  todella  olemassa  vai 
oliko  kaikki  pelkkää  harhaa.  Hän  päätyi  lopulta 
johtopäätökseen,  että  oli  ainakin  yksi  tällainen 
absoluuttinen  totuus:  oman  mielen  olemassaolo, 
sillä  jos  hän  ajatteli  olevansa  olemassa,  hän  ei 
samalla  voinut  olla  olematta.  Descartes  oletti, 
että  sielu  viime  kädessä  muutti  ulkomaailmasta 
tulevat  havainnot  ihmisen  tietoiseksi  toimin¬ 
naksi  ja  elämyksiksi. 

Descartesin  mukaan  ihminen  koostui  mate¬ 
riaalisesta  ja  henkisestä  ulottuvuudesta.  Hän 
uskoi,  että  mielen  tai  sielun  olennainen  omi¬ 
naisuus  oli  ajattelu,  kun  taas  materian,  aineen 
ominaisuus  oli  avaruudellinen  ulottuvuus.  Des¬ 
cartes  oletti,  että  kaikki  materiaalisesta  maail¬ 
masta  peräisin  oleva  informaatio  kerääntyi 
aivopuoliskojen  keskiössä  olevaan  käpyrau- 
haseen,  josta  se  pääsi  sieluun  ja  muuttui  koke¬ 
muksiksi  ja  elämyksiksi.  Descartesin  mukaan 
ainoastaan  ihmisillä  oli  tällainen  aineeton  sielu. 
Eläimet  olivat  pelkkiä  refleksiautomaatteja, 
joilla  ci  ollut  mitään  elämyksellisesti  koettuja 
tiloja  tai  tajuntaa  ainakaan  samassa  mielessä 
kuin  ihmisellä. 

Descartesin  dualistinen  selitysmalli  herätti  jo 
aikalaisissa  kritiikkiä.  Katsottiin,  ettei  hänen 
antamansa  selitys  ollut  aito,  koska  se  ei  sanot¬ 
tavasti  lisännyt  itse  tajunnan  ilmiöiden  ymmär¬ 
tämistä.  Väite,  jonka  mukaan  tajunta  koostuisi 
aineettomasta  aineesta,  ajattelusta,  vain  korvasi 
yhden  mysteerin  toisella. 

Revonsuon  mukaan  kartesiolainen  dualismi 
joutuu  vaikeuksiin  viimeistään  siinä  vaiheessa, 
kun  pyritään  selvittämään  näiden  maailman¬ 
kaikkeuden  kahden  oletetun  perusolemuksen, 
materiaalisen  ja  aineettoman  aineen  keskinäistä 
vuorovaikutusta  ja  vuorovaikutuksen  mekanis¬ 
mia.  "Jos  oletamme,  että  sielu  on  jotain  sellaista. 


2 


Skeptikko  3/95 


Tajunta  vai  tietoisuus? 

Arkikielessä  käsitteet  tajunta  ja  tietoi¬ 
suus  ymmärretään  hyvin  usein  toistensa 
synonyymeinä.  Samanlaista  käsitteiden 
yhteiskäyttöä  näkee  myös  filosofisessa  ja 
psykologisessa  kirjallisuudessa.  Englan¬ 
ninkielen  sanalla  consciousness  voidaan 
tarkoittaa  joko  tajuntaa  tai  tietoisuutta. 

Professori  Lauri  Rauhala  määrit¬ 
telee  kirjassaan  Tajunnan  itsepuolustus 
(1995)  tajunnan  kokemuksien  kokonai¬ 
suudeksi.  Kokemukset  sinänsä  voivat 
olla  joko  tietoisia  tai  tiedostamattomia. 
Tietoisuutta  sanalla  consciousness  tar¬ 
koitetaan  Rauhalan  mukaan  silloin  kun 
sen  vastapariksi  asetetaan  sana  uncons- 
ciousness.  "Jälkimmäinen  ei  voi  silloin 
kuulua  edellisen  alaan,  vaan  ne  kumpikin 
ovat  osa-alueita  jostakin  kolmannesta." 

Rauhala  huomauttaa,  että  suomen¬ 
kielessä  tajuntaa  kokemuksen  kokonai¬ 
suutena  consciousness-lermi  vastaa  esi¬ 
merkiksi  silloin  kun  puhutaan  tietoi¬ 
suuden  tiloista  tai  tasoista;  States  of  tai 
levels  of  consciousness.mo 


jota  eivät  lainkaan  koske  esimerkiksi  fysiikan 
lait,  silloin  sillä  ei  myöskään  pitäisi  olla  mitään 
fysikaalisen  aineen  ominaisuuksia  esimerkiksi 
energiaa  tai  massaa.  Ongelmaksi  tällöin  tulee  se, 
miten  tällainen  aineeton  sielu  voi  olla 
samanaikaisesti  kaiken  fysikaalisesti  mitattavan 
ulkopuolella  ja  onnistua  silti  täydellisesti 
kontrolloimaan  kehoamme  ja  meidän  hyvin 
monimutkaista  käyttäytymistämme",  Revonsuo 
ihmettelee. 

Jos  kuitenkin  sielu! 

Kartesiolainen  dualismi  olettaa,  että  aineeton 
sielu  ja  aineellinen  materia  ovat  olemassa  toi¬ 
sistaan  riippumatta.  Neurologisista  ja  neuropsy¬ 
kologisista  tutkimuksista  kuitenkin  tiedetään, 
että  pienikin  rajattu  vaurio  aivokuoressa  saattaa 
tuhota  aivokudosta  niin,  ettei  henkilö  enää  ky¬ 


kene  tietynlaisiin  älyllisiin  toimintoihin.  Hän  ei 
ehkä  havaitse  joitain  ärsykkeitä  tai  ei  tunnista 
tiettyjä  asioita.  "Tiedämme,  että  aivokudoksen 
vahingoittuminen  vaikuttaa  hyvin  radikaalilla 
tavalla  henkisiin  toimintoihimme  ja  sitä  kautta 
tajuntamme  sisällön  muodostumiseen.  Ja  kuiten¬ 
kin  kartesiolaiscn  sieluteorian  mukaan  sielun 
pitäisi  pystyä  toimimaan  yhtä  hyvin  aivojen 
kunnosta  riippumatta",  Revonsuo  sanoo. 

Descartes  oletti,  että  eläimillä  ei  ollut  sielua. 
Lajinkehityksestä  tiedämme,  että  ihminen  on 
saumattomalla  jatkumolla  muun  elollisen  luon¬ 
non  kanssa.  "Ei  ole  mitään  perusteltua  syytä 
olettaa,  että  jossain  evoluution  vaiheessa  joku 
kantaihminen  olisi  saanut  jollain  mystisellä 
tavalla  sielun.  Sama  ongelma  kertautuu  yksilön 
kehityksessä.  Missä  vaiheessa  sikiö  saa  sielunsa 
ja  miksi  esimerkiksi  vastasyntyneen  ja  viisi¬ 
vuotiaan  tai  kymmenvuotiaan  henkiset  kyvyt 
eroavat  niin  radikaalisti  toisistaan,  jos  lapsella 
on  kuitenkin  koko  ajan  ollut  sama  sielu.  Pikem¬ 
minkin  näyttää  siltä,  että  ihmisen  henkiset  kyvyt 
ovat  riippuvaisia  aivojen  kehitystasosta",  Re¬ 
vonsuo  huomauttaa. 

Descartesin  ajoista  maapallon  väestömäärä 
on  kasvanut  miljardeilla.  Jos  sieluteoria  pitää 
paikkansa,  voidaan  Revonsuon  mukaan  hyvällä 
syyllä  kysyä,  mistä  nämä  kaikki  sielut  tulevat, 
onko  jossain  sielujen  kierrätyskeskus,  entä  jos 
sielut  loppuvat  kesken,  alkaako  syntyä  sielut¬ 
tomia  ihmisiä.  "Sieluteoria  näyttää  synnyttävän 
koko  joukon  uusia  kysymyksiä,  jotka  ovat  var¬ 
masti  ainakin  yhtä  vaikeita  ja  kiusallisia  kuin 
alkuperäinenkin.  jota  lähdettiin  ratkaisemaan", 
Revonsuo  sanoo. 

Tajuntaa  on  vaikea  selvittää 

Vaikka  sieluteoria  tajunnan  selittäjänä  hylät- 
täisiinkin,  tieteellä  ei  ole  toistaiseksi  tarjolla 
mitään  valmista  teoriaa,  joka  selittäisi,  miten 
ihmisen  tajunta  toimii.  Aivotutkimuksen  avulla 
aivoista  on  pystytty  paikantamaan  keskuksia, 
jotka  vastaanottavat  eri  aistien  välittämää  infor¬ 
maatiota.  Se  ei  ole  kuitenkaan  pystynyt  ratkai¬ 
semaan  itse  ongelmaa:  miten  eri  aistien  välit¬ 
tämä  informaatio  prosessoituu  aivoissamme  tie¬ 
toisiksi  kokemuksiksi  tai  elämyksiksi. 

"Tutkimuksen  kannalta  ongelmallista  on  se, 
että  tajunta  on  aina  subjektiivinen  ilmiö.  Tajun¬ 
taa  ei  voida  samalla  tavoin  julkisesti  mitata  ja 
tarkkailla  kuin  muita  biologisia  ilmiöitä.  Sitä  ei 
voida  leikata  irti  aivoista  ja  asettaa  mikros¬ 
koopin  alle.  Tajunnan  ilmiöt  ovat  olemassa 
ainoastaan  kokijan  näkökulmasta",  sanoo  Re- 
vonsuo,  joka  väitteli  aiheesta  elokuussa  Turun 
yliopistossa. 


Rene  Descartes  ( 1 596- 1 650) 

Hyvä  esimerkki  tajunnan  ilmiöiden  subjektii¬ 
visuudesta  on  Revonsuon  mukaan  unet.  "Meillä 
ei  ole  mitään  mahdollisuutta  saada  ulkoapäin 
tietoa  siitä,  mitä  henkilön  tajunnassa  tapahtuu 
silloin  kun  hän  näkee  unta.  Ei  ole  olemassa 
mitään  aivojen  kuvausmenetelmää,  jolla  pystyt¬ 
täisiin  näkemään  jonkun  toisen  uni.  Uni  on 
ikäänkuin  aivojen  luoma  sisäinen  todellisuus. 
Unen  aikana  aivot  aktivoivat  itse  itseään,  mutta 
sulkevat  suurimmaksi  osaksi  kanavat  ulkomaa 
ilmaan.  Aivot  eivät  ota  vastaan  informaatiota, 
eivätkä  myöskään  kommunikoi  ulkomaailman 
kanssa.  Ainoa  keino  saada  tietoa  unien 
sisällöistä  on,  että  henkilö  kertoo  niistä  meille", 
Revonsuo  pohtii. 

"Näyttää  siltä,  että  mitään  todellista  teo¬ 
reettista  ymmärrystä  meillä  ei  ole  siitä,  miten 
aivojen  biologinen  järjestelmä  voi  synnyttää 
meidän  tuntemamme  psykologisen  todellisuu¬ 
den,  eli  näitä  elämyksellisesti  koettuja  ilmiöitä. 
Me  emme  tiedä  miksi  aivot  poikkeavat  niin 
ratkaisevasti  muista  monimutkaisista  biologi¬ 
sista  järjestelmistä  esimerkiksi  maksasta,  joka 
sekin  muodostaa  äärimmäisen  monimutkaisen 
biologisen  järjestelmän.  Meillä  ei  ole  mitään 
sellaista  teoriaa,  jolla  pystyttäisiin  osoittamaan, 


miten  aivot  synnyttävät  tällaisia  elämyksellisesti 
koettuja  tiloja." 

Maailma  on  väritön,  hajuton  ja 
mauton 

Tosiasiallisesti  meidän  kokemamme  maailma  on 
pitkälle  aivojemme  luoma  konstruktio.  Fysi¬ 
kaalisessa  mielessä  luonto  on  äänetön,  väritön, 
hajuton  ja  mauton.  Tiedämme,  että  eri  aallon¬ 
pituuksilla  sähkömagneettinen  säteily  saa  aikaan 
meissä  erilaisia  väriaistimuksia,  mutta  värejä 
sellaisena  kuin  me  ne  koemme,  ei  löydy 
analysoitaessa  fysikaalisesti  eri  aallonpituuksia. 
Sähkömagneettinen  säteily  itsessään  ei  ole 
minkään  värinen. 

Luonnossa  on  erilaisia  ja  eri  tavalla  valoa 
heijastavia  pintoja,  joihin  elolliset  oliot  reagoi¬ 
vat  eri  tavoin,  mutta  itse  värin  kokemus  syntyy 
vasta  aivoissa  tajunnan  subjektiivisuuden  tasol¬ 
la.  "Me  voimme  nähdä  unia  punaisista  asioista, 
vaikka  silmämme  eivät  unen  aikana  vastaanota 
mitään  säteilyä  tai  valoa  ulkomaailmasta", 
Revonsuo  sanoo. 

Samoin  on  makujen  laita.  Yksikään  kemisti 
ei  voisi  koskaan  kemiallisen  analyysin  perus¬ 
teella  päätellä,  minkä  makuinen  on  esimerkiksi 
salmiakki  maistamatta  sitä.  Maku  itse  ei  ole 
kyseisessä  kemiallisessa  yhdisteessä,  sen  koke¬ 
minen  syntyy  aivoissamme. 

Näitä  kokemuksellisia  tajunnan  ilmiöitä 
kutsutaan  kvalioiksi.  Niillä  tarkoitetaan  ilmiöille 
annettuja  subjektiivisia,  laadullisia  ominai¬ 
suuksia,  jotka  määrittelevät  sen  miltä  erilliset 
kokemukset  meistä  tuntuvat.  Esimerkiksi  tai¬ 
vaan  sinisyys:  millaisena  me  sen  koemme  kun 
katsomme  sinistä  taivasta.  Tai  kielon  tuoksu 
kevätmetsässä  tai  salmiakin  maku:  miten  se 
eroaa  esimerkiksi  suklaan  mausta. 

Aivoista  näitä  kvalioita  on  tavanomaisen 
luonnontieteellisen  tutkimuksen  avulla  vaikea 
löytää.  "Aivojen  monimutkainen  hermosolujen 
verkosto  synnyttää  erilaisia  biokemiallisia  ja 
sähkökemiallisia  tapahtumia,  mutta  mikä  niistä 
voisi  saada  aikaan  mielikuvan  taivaan  sini¬ 
syydestä  tai  salmiakin  mausta,  on  vaikeaa 
todentaa.  Nämä  ominaisuudet  vaikuttavat  olevan 
olemassa  ainoastaan  kokemusmaailmassamme, 
ja  ilmenevät  meille  subjektiivisina  tajunnan 

ilmiöinä  ja  elämyksellisesti  koettuina  tiloina", 
Rcvonsuo  pohtii. 

Immanuel  Kant  (1724-1804)  piti  yhtenä 
filosofian  vaikeimpana  ongelmana  kysymystä, 
miten  on  mahdollista,  että  mikään  mielen  sisällä 
oleva  asia  edustaisi  mitään  mielen  ulkopuolella 
olevaa.  Aivojemme  sisällä  ei  ole  esimerkiksi  au¬ 
rinkoa,  taivasta,  puita  tai  muita  ulkoisia  objek¬ 
teja,  mutta  siellä  on  tiloja,  jotka  voivat  edustaa 
näitä  objekteja.  Franz  Brentano  (1838-1917) 
ajatteli,  että  juuri  tämä  ominaisuus,  inten¬ 
tionaalisuus  erottaa  mentaalit  tilat  fysikaalisista 
tiloista. 

"Kvalioiden  olemassaolo  ei  edellytä  muuta 
kuin  kaoottisia  aistimuksia,  kvaliat  eivät  viittaa 
minnekään  itsensä  ulkopuolelle.  Intentionaali¬ 
suus  sen  sijaan  edellyttää  kvalioiden  ja  koke¬ 
musten  organisaatiota  siten,  että  kokemuksella 
on  sisältö,  joka  edustaa  itse  kokemuksen  ulko¬ 
puolella  olevia  asioita",  Rcvonsuo  määrittelee. 
"Käytännössä  se  tarkoittaa  sitä,  että  kun  täl¬ 
lainen  mielikuva,  ajatus  tai  havainto  syntyy, 
silloin  mielessämme  on  oltava  tila,  joka  viittaa 
tuohon  ulkopuolella  olevaan  objektiin.” 

Selityksellinen  kuilu 

Tutkijat  puhuvat  tajunnan  ilmiöiden  selityk- 
sellisestä  kuilusta.  Tunnemme  ilmiöt,  mutta 
emme  pysty  selittämään  niiden  syntymeka¬ 
nismia.  Revonsuo  vertaa  tilannetta  samaan,  mi¬ 
kä  vallitsi  aiemmin  luonnontieteissä,  kun  yri¬ 
tettiin  selvittää  elollisen  ja  elottoman  materian 
välistä  yhteyttä. 

"Harva  nykyisin  enää  ajattelee,  että  elot¬ 
toman  ja  elollisen  välillä  olisi  sinänsä  mitään 
mystistä  tai  selittämätöntä.  Me  tiedämme  nyt, 
että  luonnossa  materia  voi  järjestäytyä  hyvin 
erilaisilla  ja  monimutkaisilla  tavoilla.  Meille  on 
syntynyt  eri  tieteenaloja,  jotka  pyrkivät  selvit¬ 
tämään  näitä  luonnon  monimutkaisia  tapoja 
organisoitua  erilaisilla  tasoilla.  Meillä  on  tie¬ 
teenaloja,  jotka  ovat  erikoistuneet  epäorgaani¬ 
seen  kemiaan,  orgaaniseen  kemiaan,  makromo- 
lekyyleihin,  solun  osiin,  soluihin,  kudoksiin, 
kokonaisiin  monisoluisiin  organismeihin  ja  niin 
edelleen." 

Revonsuon  mukaan  on  mahdollista,  että 
myös  tajunnan  ilmiöiden  tutkimisessa  selityksel¬ 
linen  kuilu  pystytään  joskus  kuromaan  umpeen. 


"Voi  olla,  että  aivoissa  on  sellaisia  tapoja 
organisoitua,  joista  meillä  ei  tällä  hetkellä  ole 
mitään  tietoa,  mutta  jotka  jollain  tavoin  tekevät 
ymmärrettäväksi  sen,  mitä  meidän  subjektiivi¬ 
sesti  koettu  kokemusmaailmamme  meille  ilmen¬ 
tää",  Rcvonsuo  pohtii. 

Revonsuo  muistuttaa,  että  tajunnan  ilmiöistä 
voidaan  saada  jo  nyt  tietoa  empiirisen  tut¬ 
kimuksen  avulla.  "Voidaan  esimerkiksi  tutkia 
tietoisen  ja  tiedostamattoman  tiedon  välistä  eroa 
aivoissa:  mitä  tiedolle  tapahtuu  silloin,  kun  siitä 
tulee  osa  meidän  tajuntaamme." 

Toinen  tärkeä  tutkimuskohde  on  niinkutsuttu 
tajunnan  yhteensitomisen  ongelma.  "Meidän 
kokemusmaailmassamme  kaikki  erilaiset  aisti- 
piirit  ja  esineiden  erilaiset  ominaisuudet,  esimer¬ 
kiksi  muoto,  väri  ja  liike  ovat  harmonisesti 
sidottu  yhteen.  Me  havaitsemme  erilaiset  objek¬ 
tit  yhtenäisenä  ominaisuuksien  kimppuna. 
Aivoista  on  löydetty  esimerkiksi  näköalueelta 
kymmeniä  erilaisia  alueita,  jotka  ovat  erikois¬ 
tuneet  pelkästään  näköhavainnon  käsittelyyn. 
Jotkut  niistä  ovat  saattaneet  erikoistua  johonkin 
tiettyyn  ominaisuuteen,  esimerkiksi  värien,  liik¬ 
keen  tai  muodon  käsittelyyn.  Mitään  yhtenäistä 
keskusta,  jossa  kaikki  tieto  kasattaisiin  yhteen, 
ja  jossa  syntyisi  kokemusmaailmassamme  oleva 
yhtenäisyys,  aivoissa  ci  kuitenkaan  näytä  ole¬ 
van"  Revonsuo  sanoo. 

Tutkijat  pyrkivät  selvittämään,  minkälaisia 
systeemejä  aivoissa  pitäisi  olla,  jotta  tieto  eri 
alueilta  saataisiin  kasattua  sellaiseen  muotoon, 
joka  jollain  tavalla  vastaisi  subjektiivista  koke¬ 
mustamme.  "Vaikuttaa  siltä,  että  aivotutkimuk¬ 
sessa  tajunnan  selvittämiseksi  tarvittaisiin  uusia 
tapoja  mitata  aivoja.  Tarvitaan  myös  uusia 
käsitteitä  ja  uusia  teorioita,  joilla  näitä  ilmiöitä 
voidaan  kuvata." 

Aivojen  virtuaalitodellisuus 

Revonsuo  vertaa  tajuntaa  virtuaalitodellisuu¬ 
teen.  "Tajunta  on  ikään  kuin  aivojen  luoma 
virtuaalitodellisuus,  jota  ei  ole  varsinaisesti  ole¬ 
massa,  mutta  joka  toimii  simulaationa.  Voidaan 
ajatella  että  arkipäivän  tajuntamme  on  aivojen 
luoma  simulaatio,  joka  pyörii  ikäänkuin  aivojen 
sisällä,  ja  johon  vaikuttaa  aistielimiemme  ulko¬ 
maailmasta  vastaanottama  informaatio.  Se 

muokkaa  informaation  vastaamaan  ulkomaail¬ 
man  piirteitä  niin,  että  meidän  käyttäytymi¬ 
semme  on  tehokasta  ulkomaailman  suhteen." 

"Esimerkiksi  uni  on  selvästi  tällainen  aivojen 
luoma  virtuaalitodellisuus,  joka  koetaan 
unennäkijän  subjektiivisesta  näkökulmasta,  ja 
jota  ei  ole  olemassa  unennäkijän  ulkopuolisessa 
maailmassa.  Unessa  koemme  olevamme  keskel¬ 
lä  kolmiulotteista  maailmaa,  joka  muistuttaa 
monessa  suhteessa  kokemaamme  valvemaail 
maa." 

Revonsuon  mukaan  juuri  unet  muodostavat 
aivojen  muovaaman  luonnollisen  organisaatio¬ 
tason,  jota  voidaan  tutkia.  "Meidän  pitäisi  sel¬ 
vittää  se,  miten  tämä  organisaatiotaso  suhtautuu 
toisiin  tasoihin,  jotka  ovat  joko  tietoisia  tai  ei- 
tietoisia,  ja  miten  niitä  voitaisiin  mitata 
ikäänkuin  ulkoapäin",  Revonsuo  pohtii.  "Ai¬ 
voissa  saattaa  olla  monia  tällaisia  kuvaustasoja, 
joita  ei  tällä  hetkellä  tunneta,  ja  jotka  meidän  on 
ensin  löydettävä,  ennen  kuin  näemme  tajunnan 
maailman  ja  nykyisin  tunnettujen 
aivomekanismien  välisen  yhteyden." 

Peruskysymysten  äärellä 

Tajunnan  ilmiöt  ja  niiden  tutkimus  liittyy 
läheisesti  siihen,  mitä  ihminen  on  jo  ammoisista 
ajoista  yrittänyt  selvittää:  mikä  tämä  maailma  on 
ja  mikä  minä  olen.  "Ihmisen  tajunta  on 
olennainen  osa  koko  hänen  muodostamaansa 
maailmankuvaa;  kaikkein  intiimein  osa  sitä, 
koska  vastaus  tajunnan  ongelmaan  samalla 
kertoo  mikä  ihminen  pohjimmiltaan  on",  Revon¬ 
suo  sanoo.  "Onko  ihminen  pelkästään  biolo¬ 
ginen  olio,  vai  onko  hänellä  jokin  henkinen  taso, 
jota  ci  voida  ymmärtää  tai  palauttaa  mate¬ 
riaaliseen  maailmaan.  Se  liittyy  kysymykseen 
kuolemanjälkeisestä  elämästä.  Jos  oletetaan,  että 
ihmisen  elämä  jatkuu  kuoleman  jälkeen,  silloin 
vastaus  tajunnan  ilmiöihin  tavallaan  myös 
ratkaisee,  onko  tällaisen  kuolemattoman  sielun 
olemassaolo  mahdollista." 

Tajunnan  ilmiöiden  ymmärtäminen  selittäisi 
Revonsuon  mukaan  myös  niin  sanotut  para- 
ilmiöt;  esimerkiksi  ulkoavaruudesta  tulleiden 
humanoidien  tekemät  sieppaukset.  "Minusta 
tämä  voisi  olla  erittäin  tärkeä  osa  tajunnan 
ymmärtämistä,  koska  tajunnan  maailma  todel¬ 


lakin  on  vain  meidän  aivojemme  luoma  kons¬ 
truktio;  mc  emme  suoraan  havaitse  ulkomaail¬ 
maa  sellaisena  kuin  se  on." 

"Ruumiistapoistumisilmiöt  voidaan  liittää 
tajunnan  ilmiöihin  ehkä  suorimmin.  Vaikuttaa 
siltä,  että  niissä  on  ennen  kaikkea  kyse  jon¬ 
kinlaisesta  unenomaisesta  tilasta,  jossa  tämän 
virtuaalitodellisuuden  rakenne  poikkeaa  nor¬ 
maalista.  Kokija  rakentaa  maailmansa  sellaisesta 
näkökulmasta,  joka  ei  ole  sidottu  hänen  omaan 
ruumiiseensa.  Olen  itsekin  havainnut  saman¬ 
tyyppisiä  ilmiöitä  esimerkiksi  aivan  normaaleja 
unia  koskevassa  tutkimusaineistossa.  Unen  aika¬ 
na  ihmiset  kokevat  joskus  ikäänkuin  irtau- 
tuvansa  ruumiistaan." 

Revonsuo  arvelee,  että  useimmat  muutkin 
parailmiöt  saattaisivat  selittyä  unenomaisilla 
tiloilla,  joita  kokija  ei  itse  kuitenkaan  ymmärrä 
tällaisiksi.  "Hän  ei  ehkä  itse  tiedä,  että  hänen 
kuvittelemansa  todellisuus  onkin  vain  aivojen 
luoma  konstruktio." 

Tutkija  Antti  Revonsuo  alusti  aiheesta  "Ajat 
telen ,  olen  siis  olemassa  mutta  miten?" 
Skepsiksen  syyskuun  yleisötilaisuudessa  Helsin  ¬ 
gissä.  Revonsuon  väitöskirja  On  the  Nature  of 
Consciousness,  jossa  hän  käsittelee  tajunnan 
ilmiöitä  filosofian,  psykologian  ja  kognitiivisen 
neurotieteen  näkökulmasta,  hyväksyttiin  Turun 
yliopistossa  elokuussa. 

Marketta  Ollikainen 

Toimitukselta 


Syksyn  yleisötilaisuuksien  tietoisuusteemas- 
saan  Skepsis  on  tullut  perimmäisten  kysy¬ 
mysten  äärelle:  kuka  minä  olen,  onko  tämä 
maailma  sellainen  kuin  minä  sen  koen,  mistä 
minä  ylipäätään  tiedän,  että  olen  olemassa. 
Näitä  kysymyksiä  filosofit  ovat  pohtineet  jo 
antiikin  ajoista. 

Joku  voi  kysyä,  miten  tällainen  teema  liittyy 
Skepsiksen  toimenkuvaan.  Eikö  olisi  ollut 
parempi  pysyä  parailmiöissä  ja  yrittää  ottaa 
selvää,  onko  niissä  mitään  tolkkua?  Näyttää 
kuitenkin  siltä,  että  syitä  näihin  ilmiöihin  olisi 
syytä  etsiä  pikemminkin  kokijansa  pääkopasta 
kuin  analysoida  esimerkiksi  veden  muistia  tai 
eteerisiä  energiavirtoja.  Tutkija  Antti  Revon- 
suon  mukaan  sen  asian  ymmärtäminen,  mitä 
pääkopassamme  tapahtuu,  kun  vastaanotamme 
aistien  välityksellä  informaatiota  ulkomaail¬ 
masta,  saattaisi  hyvinkin  paljastaa  parailmiöt 
pelkiksi  tietoisuuden  harhoiksi.  Ainakin  me 
tietäisimme  silloin  melko  tarkkaan,  minkälais¬ 
ten  ilmiöiden  kanssa  me  olemme  tekemisissä. 

Toistaiseksi  ei  ole  pystytty  selvittämään, 
mistä  näissä  tajunnan  ilmiöissä  tarkkaan  ottaen 
on  kyse.  Aivotutkimuksesta  tiedetään,  että 
aivoissa  tietyt  osat  ovat  erikoituneet  vastaan¬ 
ottamaan  eri  aistien  välittämää  informaatiota. 
Mutta  sitä,  miten  tämä  informaatio  prosessoituu 
aivoissa  tietoisiksi  kokemuksiksi  ja  elämyksiksi, 
tutkimuksissa  ei  olla  vielä  pystytty 
selvittämään.  Tiedetään  kuitenkin  jo  nyt,  että  se 
maailma,  jonka  me  aistiemme  välityksellä 
näemme  ja  koemme,  onkin  itse  asiassa  vain 
aivojemme  luoma  kuva  todellisuudesta. 

Tässä  ja  syksyn  viimeisessä  numerossa 
myös  Skeptikko  paneutuu  tietoisuuden  ongel¬ 


maan.  Tarkoituksemme  on  käsitellä  kaikki 
Skepsiksen  syksyn  teemaluentojen  aiheet. 
Samaa  teemaa  Skepsis  pohjusti  jo  kesäkuun 
yleisötilaisuudessa,  jossa  tutkija  Tarja  Kallio- 
Tamminen  selvitti  kvanttifysiikan  maailman¬ 
kuvaa  filosofin  näkökulmasta.  Aihe  sai  Hel¬ 
singin  yliopiston  Porthanian  luentosalin  pursu¬ 
amaan  kuulijoista  ja  monet  kyselivät  jälkeenkin 
päin,  mistä  hänen  alustuksensa  voisi  saada, 
joten  julkaisemme  sen  tässä  lehdessä. 

Kvanttifysiikka  on  synnyttänyt  monenlaisia, 
skeptikkojakin  kiinnostavia  tulkintoja.  Kallio- 
Tammisen  mukaan  kvanttifysiikka  saattaa  jopa 
muuttaa  nykyistä  maailmankuvaamme,  koska  se 
hänen  tulkintansa  mukaan  rikkoo  perinteisen 
fysiikan  lakeja.  Fyysikot  varoittavat  kuitenkin 
menemästä  liian  syvälle  henkimaailman 
asioihin.  Kvanttifysiikka  on  matemaattinen  mal¬ 
li,  jolla  pystytään  kuvaamaan  monimutkaisia 
mikromaailman  ilmiöitä,  ja  se  toimii  filosofien 
tulkinnoista  riippumatta  niin  kauan  kuin 
mahdollisesti  kehitetään  uusi  ja  parempi  malli, 
kuten  vt.  professori  Kari  Enqvist  tässä  lehdessä 
huomauttaa. 

Viime  numerossa  julkaisimme  ensimmäisen 
osan  David  Humen  artikkelista  Ihmeitä ,  jonka 
jatkon  voitte  lukea  tästä  ja  seuraavasta  nume¬ 
rosta.  Tarkoituksemme  on  jatkossakin  julkaista 
vanhojen  filosofien  kriittisiä  artikkeleita,  joita 
on  muutoin  vaikea  saada  suomenkielellä,  tai 
jotka  ovat  saattaneet  jo  kokonaan  unohtua. 

Lehti  on  myöhässä,  kuten  olette  ehkä 
huomioineetkin.  Pahoittelemme. 

Marketta  Ollikainen 


Skeptikko  3/95 


7 


Kvanttifysiikan  todellisuus  ja  maailmankuva 


Tarja  Kallio-Tamminen 

Nykyajan  ihmiselle  lienee  tyypillistä  ajatella, 
että  maailma  kostuu  aineellisista  hiukka¬ 
sista,  joiden  käyttäytymistä  säätelevät 
ehdottomat  fysikaaliset  ja  kemialliset  laina¬ 
laisuudet.  Ihminen  voi  tarkastella  luontoa  ob¬ 
jektiivisesti  ulkopuolelta,  paljastaa  sen  raken¬ 
netta  ja  ennustaa  yksittäisen  systeemin  käytök¬ 
sen,  kun  vain  perehtyy  riittävästi  aiheeseen  ja 
tuntee  kaikki  systeemiin  vaikuttavat  voimat 
Klassisen  fysiikan  oletukset  maailman  de- 
terministisyydestä  ja  objektiivisuudesta  on 
omaksuttu  ehdottomiksi  totuuksiksi,  vaikka 
klassinen  fysiikka  itse  kävi  riittämättömäksi  jo 
tämän  vuosisadan  alussa.  Käsiteltäessä  suuria 
nopeuksia  se  korvattiin  suhteellisuusteorialla  ja 
pieniä  atomaarisia  ilmiöitä  tavoitettaessa  kvant¬ 
timekaniikalla. 

Suhteellisuusteoria  herätti  syntyessään  pal¬ 
jon  huomiota  ja  siitä  kiisteltiin  melko  pitkään. 
Teoriaa  oli  vaikea  ymmärtää  ja  hyväksyä.  Terve 
järki  sanoi,  että  kappaleet  säilyttävät  kokonsa  ja 
kello  käy  aina  samaa  tahtia,  olivatpa  ne  levossa 
tai  liikkeessä.  Einstein  huomautti  tähän,  että 
terve  järki  ei  ole  muuta  kuin  alle  18-vuotiaan 
mieleen  juurtunut  rykelmä  ennakkoluuloja. 

Kvanttimekaniikkaa  on  vieläkin  vaikeampi 
ymmärtää.  Ilmeisesti  se  vaatii  paljon  syväl¬ 
lisempiä  muutoksia  maailmankuvaamme  kuin 
suhteellisuusteoria.  Fyysikot  ja  filosofit  ovat 
kiistelleet  kvanttimekaniikan  oikeasta  tulkin¬ 
nasta  jo  70  vuotta.  Niin  sanotun  Kööpen¬ 
haminan  tulkinnan  esittänyt  Niels  Bohr  ja 
Einstein  kiistelivät  kvanttimekaniikan  täydel¬ 
lisyydestä  ja  ristiriidattomuudesta  vuosikym¬ 
menten  ajan,  ilman  että  kumpikaan  kykeni 
vakuuttamaan  toista  kantansa  kestävyydestä. 
Einsteinin  oma  terve  järki  ei  voinut  hyväksyä 
Bohrin  esittämää  tulkintaa. 

Kiistan  taustalla  voidaan  nähdä  kummankin 
erilaiset  oletukset  todellisuuden  luonteesta. 
Suhteellisuusteoriankin  taustalla  on  klassisen 
fysiikan  uskomus,  että  maailman  invariantti 
rakenne  on  tavoitettavissa  matematiikan  kielellä 
täysin  deterministisiä  lakeja  käyttäen.  Jatkuvilla 


kentillä  operoiva  Einstein  ei  hyväksynyt 
kvanttimekaniikan  epäjatkuvuutta  eikä  inde¬ 
terminismiä.  Hän  pitäytyi  klassiseen  metafy¬ 
siikkaan,  jonka  pohjalta  moni  muukin  on  myö¬ 
hemmin  yrittänyt  tulkita  kvanttimekaniikkaa. 

Suurin  osa  kvanttimekaniikan  kehittäjistä 
olivat  kuitenkin  Bohrin  tavoin  vakuuttuneita, 
että  kvanttimekaniikan  antama  kokemus,  episte¬ 
mologinen  oppitunti,  vaati  hylkäämään  ajatukset 
ehdottomasta  determinismistä,  objektiivi¬ 
suudesta  ja  syrjässä  olevasta  havaitsijasta,  jotka 
ovat  vuosisatoja  olleet  luonnontutkimuksen 
perusoletuksia. 

Kvanttimekaniikan  tulkintakeskustelu  on 
nostanut  esiin  syvällisiä  peruskysymyksiä  todel¬ 
lisuuden  luonteesta.  Voidaan  hyvällä  syyllä 
sanoa,  että  elämme  keskellä  suurta  maail- 
mankuvallista  kriisiä.  Englantilainen  filosofi 
R.G.  Collingsvood  näkee  länsimaisen  kulttuurin 
käyneen  vastaavan  murroksen  läpi  kaksi  kertaa 
aiemmin.  Vain  antiikin  Kreikassa  ja  uuden  ajan 
alussa  käsityksiä  luonnon  ja  kosmologian 
peruskysymyksistä  uudelleenarvioihin  yhtä 
syvällisesti. 

Antiikin  Kreikassa  luonto  opittiin  näkemään 
organismina.  jonka  säännönmukaisuutta 
pidettiin  kaikkialla  läsnäolevan  mielen  ansiona. 
Mieli  kuului  elimellisesti  kaikkiin  olioihin  ja 
kappaleisiin.  Luonto  oli  kokonaisuudessaan  kuin 
valtava  eläin,  vitaalinen  ja  rationaalinen 
itsessään. 

Kreikkalaisen  luontosuhteen  taustalla  voi¬ 
daan  nähdä  analogia  yksityisen  ihmisen  ja  koko 
luonnon  välillä;  mikrokosmos  ja  makrokosmos. 
Käsitys  ja  tieto  omasta  itsestä  laajennettiin 
koskemaan  koko  kosmosta. 

Uuden  ajan  alussa,  1600-1700  -luvuilla 
tarkastelutapa  muuttui  oleellisesti.  Fysiikan 
tutkimasta  maailmasta  otettiin  pois  sekä  äly  että 
elämä.  Aine  ja  mieli  erotettiin  toisistaan. 
Maailman  ei  enää  uskottu  kykenevän  itse 
järjestämään  ja  säätelemään  itseään,  vaan  kaikki 
järjestys  oli  ulkopuolisen  älyn  säätämää. 
Maailma  alettiin  nähdä  mutkikkaana  koneena. 

jolla  täytyi  olla  tekijänsä,  jonkinlainen  kosminen 
kelloseppä.  Tällainen  muutos  ajattelutavassa 
saattoi  tapahtua,  koska  oli  opittu  tekemään  ja 
käyttämään  melko  mutkikkaita  koneita  ja  koska 
kellosepän  rooliin  oli  olemassa  kristillinen  idea 
kaikkivaltiaasta  jumalasta. 

Tällaisessa  maailmassa  mielen  ja  aineen 
suhde  kävi  luonnollisesti  ongelmaksi.  Ihmisen 
mieli  nähtiin  joko  täysin  aineesta  erillisenä 
substanssina  Descartesin  tapaan,  tai  sitten  sekin 
yritettiin  palauttaa  aineen  ominaisuudeksi.  Auto¬ 
maattisesti  ja  ikuisesti  samanlaisena  toimivassa 
konemaailmassa  ihmistä  oli  luontevinta  tarkas¬ 
tella  ennalta  ohjelmoituna  automaattina.  Kaiken 
muutoksen  tai  kehityksen  täytyi  olla  enemmän 
tai  vähemmän  näennäistä,  koska  kone  pysyi 
koko  ajan  samanlaisena  ellei  se  mennyt  rikki. 

Kvanttimekaniikan  tulkintakeskustelu  voi¬ 
daan  nähdä  tärkeänä  osana  tapahtumassa  olevaa 
maailmankuvan  murrosta.  Osa  tulkitsijoista 
haluaa  pitää  kiinni  deterministisestä  kone- 
maailmasta,  toiset  taas  näkevät  fysiikan 
kehityksen  vaativan  muutoksen,  prosessien  ja 
tietoisuuden  huomioonottamista.  Jotta  tätä  voisi 
paremmin  ymmärtää  ja  perustella,  on  syytä 
käydä  läpi  joitain  faktoja  ja  tulkintoja 
kvanttimekaniikasta. 

Kvanttifysiikan  synty 

Kvanttimekaniikka  syntyi  20-luvulla.  Tuolloin 
ei  esimerkiksi  aineen  ja  säteilyn  vuorovaikutusta 
(valosähköistä  ilmiötä)  tai  atomin  stabiilisuutta 
kyetty  selittämään  klassisen  mekaniikan  poh¬ 
jalta.  Tutkimuksessa  törmättiin  epäjatkuvuuteen 
ja  aalto-hiukkas-dualismiin.  Tarve  uudelle 
teorialle  oli  ilmeinen  ja  pian  näitä  saatiin 
kaksikin:  Werner  Heisenbergin  esittämä 

matriisimekaniikka  ja  Erwin  Schrödingerin 
aaltomekaniikka.  Molemmat  ennustivat  oikeita 
tuloksia,  ja  pian  havaittiin,  että  ne  olivat  kaksi 
eri  esitystä  samasta  matemaattisesta 
formalismista. 

Tämän  hyvin  matemaattisen  ja  abstraktin 
teorian  tulkinta  on  osoittautunut  ongelmallisek¬ 
si.  Heisenbcrg  luopui  tietoisesti  kaikista  havain¬ 
nollisista  kuvista,  joita  klassinen  mekaniikka  oli 
käyttänyt.  Hän  luopui  tavanomaisesta  aika- 
avaruus  kuvailusta,  eli  ajatuksesta,  että  hiuk¬ 


kaset  liikkuivat  avaruudessa  tiettyjä  ratoja 
pitkin.  Näin  hän  onnistui  välttämään  monet 
paradoksit,  joihin  klassinen  fysiikka  oli 
törmännyt. 

Schrödinger  ei  pitänyt  tällaisesta  positivis¬ 
tisen  filosofian  mukaisesta  ajattelutavasta  tyytyä 
vain  havaittaviin  tosiseikkoihin.  Hän  halusi 
tulkita  teoriansa  aallot  realistisesti  todella 
olemassaoleviksi  ja  ajatteli  maailman  perim¬ 
mältään  koostuvan  aalloista. 

Pian  kuitenkin  huomattiin,  että  näitä  aaltoja 
ei  voitu  tulkita  fysikaalisen  avaruuden  aalloiksi. 
Ne  olivat  kompleksisia,  ja  useamman  hiukkasen 
systeemejä  kuvattaessa  jouduttiin  käyttämään 
hyvin  moniulotteisia  avaruuksia.  Lisäksi  aalto 
riippui  esitykseksi  valitusta  observaa- 
belijoukosta. 

Uusia  piirteitä 

Aalto-hiukkas-dualismin  syy  ei  selvinnyt 
kvanttimekaniikan  keksimisen  myötä.  Ilmiön 
kanssa  on  vain  opittu  elämään.  Alkeishiukkaset 
esiintyvät  joissakin  koetilanteissa  hiukkasina  ja 
toisissa  aaltoina.  Esimerkiksi  elektroni  voidaan 
haluttaessa  lokalisoida  pienelle  alueelle  hiuk¬ 
kaseksi.  mutta  toisissa  yhteyksissä  se  on  ajatel¬ 
tava  aalloksi,  joka  on  levinnyt  laajalle  alueelle 
avaruuteen.  Jos  tiettyyn  koetilanteeseen  sovel¬ 
letaan  "väärää"  kuvaa  joudutaan  selittämisessä 
paradokseihin. 

Tutkittavien  objektien  ominaisuudet,  kuten 
liikemäärä,  energia  tai  tyypilliset  kvanttime¬ 
kaaniset  suureet  kuten  spin,  voivat  saada  vain 
tiettyjä  kvantittuneita  arvoja.  Muutos  tilasta 
toiseen  tapahtuu  hyppäyksenomaisesti,  ilman 
välitiloja.  Ajatus  klassisista  kappaleista,  joiden 
nopeudet  ja  muut  ominaisuudet  voivat  saada 
mitä  arvoja  tahansa,  ja  jotka  etenevät  avaruu¬ 
dessa  tiettyjä  ratoja  pitkin,  ei  enää  toimi.  Radan 
määrittäminen  edellyttää  tarkan  tiedon  paikasta 
ja  liikemäärästä. 

Mittaamisen  käsittely  on  kvanttimeka¬ 
niikassa  ongelmallista.  Klassisesti  mittaaminen 
ei  häirinnyt  tutkittavaa  systeemiä  (esim. 
pituuden  mittaus),  tai  häiriön  vaikutus  oli 
kontrolloitavissa  (esim.  sähkövirran  mittaus). 
Mikrotason  ilmiöistä  ei  voida  saada  suoraa 
havaintotietoa,  vaan  tarvitaan  koelaitteisto,  joka 

vuorovaikuttaa  tutkittavan  systeemin  kanssa. 
Mittaaminen  aiheuttaa  aina  kontrolloimattoman 
muutoksen  tutkittavaan  systeemiin. 

Kvanttimekaniikassa  tutkittavaa  systeemiä 
kuvaa  tilafunktio  tai  aaltofunktio.  Se  sisältää 
systeemin  kaikki  mahdolliset  tilat.  Sitä  itseään  ei 
voi  havaita,  eikä  sille  ole  kiistatonta  tulkintaa. 
Onko  se  siis  vain  matemaattinen  apuneuvo, 
kuvaako  se  maailmaa  vai  mahdollisesti  tutkijan 
tietoisuutta?  Käsitykset  vaihtelevat  eri  tulkin¬ 
noissa. 

Havaittavat  ominaisuudet  liittyvät  observaa- 
beleihin,  jotka  operoivat  tilafunktioon.  Mittaus 
ikäänkuin  pakottaa  systeemin  johonkin  mahdol- 


yhtäaikaa.  Ja  jos  ne  määritetään  peräkkäin, 
mittaamisjärjestys  vaikuttaa  saataviin  tuloksiin. 
Esimerkiksi  hiukkasen  paikka  voidaan  mitata 
hyvinkin  tarkasti  käyttämällä  mittauksessa 
lyhyttä  aallonpituutta,  mutta  samalla  tieto  sen 
liikemäärästä  käy  erittäin  epätarkaksi.  Tämän 
epätarkkuusperiaatteen  mukaan  mikromaail¬ 
maan  kuuluvan  systeemin  kaikkia  ominaisuuksia 
ei  voida  saada  yhtäaikaa  selville. 

Yleisen  tulkinnan  mukaan  systeemillä  ei 
ennen  mittausta  edes  ole  mitään  tarkkoja 
ominaisuuksia.  Klassisessa  fysiikassahan  voitiin 
olettaa,  että  kaikilla  ominaisuuksilla  oli  aina 
tarkat  arvot,  ominaisuudet  kuuluivat  objekteille. 


1  KAKO  /\Uk  | 

Kuva  1.  Kaksoisrakokoc 

Kun  elektronit  kulkevat  kahden  raon  muodostaman  systeemin  läpi,  varjostimelle  saadaan 
interferenssikuvio,  joka  on  tyypillinen  aaltoilmiöille.  Kuvio  muodostuu,  vaikka  elektronit 

päästettäisiin  läpi  yksi  kerrallaan. 


lisistä  havaittavista  tiloista;  se  "kollapsoituu  tai 
projisoituu"  yhteen  mahdollisista  ominais- 
tiloista.  Eri  tilojen  todennäköisyydet  voidaan 
laskea  teoriasta,  mutta  se  ei  kykene  ennus¬ 
tamaan  yksittäistapauksen  tulosta. 

Tilastolliset  ennustukset  merkitsevät  kvantti¬ 
mekaniikassa  indeterminismiä.  Tietystä  alku¬ 
tilanteesta  ei  voida  varmuudella  päätellä  loppu¬ 
tulosta,  kuten  klassisessa  mekaniikassa  oli 
mahdollista.  Tietty  syy  aiheutti  tietyn  seurauk¬ 
sen.  Nyt  "yksittäistapaukset  menevät  fysiikan 
verkon  silmien  läpi"  kuten  kvanttimekaniikan 
kehittämiseen  osallistunut  Wolfgang  Pauli 
tapasi  sanoa. 

Monet  operaattorit  eivät  kommutoi  keske¬ 
nään,  (AB  ei  ole  BA)  esimerkiksi  paikka  ja 
liikemäärä.  Tällöin  niitä  vastaavien  ominaisuuk¬ 
sien  tarkkoja  arvoja  ei  voida  määrittää 


Kvanttimekaniikassa  tämä  ei  ole  itsestään 
selvää.  Se  sanoo  systeemin  olevan  ennen 
mittausta  epämääräisessä  superpositiotilassa. 

Havainnon  asema  on  kvanttimekaniikassa 
kiistatta  erilainen  kuin  klassisessa  fysiikassa.  Ei 
ole  olemassa  selkeää  tapaa,  jolla  epämääräisestä 
ja  epätarkasta  kvanttitodellisuudesta  päästäisiin 
tavanomaiseen  pysyvään  ja  separoituvaan 
maailmaan.  Yksi  keskeinen  kiistakohta  eri  tul¬ 
kinnoissa  onkin  kysymys  siitä,  miten  tuttu  klas¬ 
sinen  pysyvä  maailma  on  mahdollinen.  Super- 
positiotilojen  takia  useamman  hiukkasen  systee¬ 
mien  hiukkaset  eivät  ole  aina  toisistaan 
riippumattomia  havaintotilanteessa.  Yhtä  hiuk¬ 
kasta  koskeva  havainto  voi  vaikuttaa  toisen 
hiukkasen  tilaan. 

EPR-paradoksi 

Einsteinin,  Podolskyn  ja  Rosenin  1935  esittämä 
EPR-paradoksi  väittää  että  kvanttimekaniikka  ei 
pysty  kuvaamaan  kaikkia  todellisuuteen  kuulu¬ 
via  elementtejä.  Yksinkertaistettuna  paradoksi 
voidaan  esittää  seuraavasti: 

Tarkastellaan  kahteen  yhtäsuureen  osaan 
hajoavaa  hiukkasta.  Kvanttimekaniikan  mukaan 
ominaisuuksilla  ei  ole  tarkkoja  arvoja  ennen 
mittausta.  Jos  mitataan  toisen  hiukkasen  paikka 
tai  liikemäärä,  toisenkin  hiukkasen  vastaava 
ominaisuus  tulee  säilymislakien  myötä 
tunnetuksi. 

Einstein  päätteli,  että  ominaisuuksien  täytyi 
olla  olemassa  jo  ennen  mittausta.  Muutoin  olisi 
pitänyt  olettaa,  että  toisen  hiukkasen  mittaa¬ 
minen  loi  vastaavan  ominaisuuden  myös  toisel¬ 
le.  Näin  kvanttimekaniikka  oli  epätäydellinen. 

Bohr  painotti  Einsteinille  vastatessaan 
kvantti-ilmiöiden  jakamattomuutta  ja  koko  koe¬ 
tilanteen  huomioon  ottamista.  Bohrin  mukaan 
kerran  samaan  systeemiin  kuuluneet  hiukkaset 
kuuluivat  myöhemminkin  yhteen,  vaikka  ne 
olisivat  olleet  kaukana  toisistaan.  Koetdantecn 
kokonaisuus  oli  enemmän  kuin  osiensa  summa. 


Tulkintoja  ja  niiden 
todellisuuskäsityksiä 

Tulkinnan  pitäisi  pystyä  selittämään  kvant¬ 
timekaniikan  paljastamat  uudet  piirteet,  jotka 
jäävät  käsittämättömiksi  klassisen  fysiikan 
taustaa  vasten  tarkasteltaessa. 

Kööpenhaminan  tulkinta  oli  ensimmäinen  ja 
ilmeisesti  yleisimmin  hyväksytty  fyysikoiden 
keskuudessa.  Fysiikan  oppikirjat  viittaavat 
siihen,  mutta  syvemmältä  luonteeltaan  se  jää 
monille  hämäräksi,  eikä  sen  filosofisia  seu¬ 
rauksia  ole  vielä  loppuun  asti  pohdittu. 

Tulkinnan  luonne  vielä  vaihteli  paljonkin 
sen  kehittämiseen  osallistuneilla  henkilöillä 
kuten  Bohrilla,  Heisenbergillä  tai  Paulilla. 
Keskityn  tässä  Niels  Bohrin  käsityksiin.  Esimer¬ 
kiksi  Heisenberg  luonnehti  häntä  ennenkaikkea 
filosofiksi,  vaikka  tällä  atomiteorian  kehittäjällä 
on  kiistaton  paikka  myös  yhtenä  suurimmista 
fyysikoista. 

Bohr  korosti  kvanttimekaniikan  antamaa 
cpistemologista  oppituntia.  Kvanttimaailmaa  ei 
voida  tutkia  samoin  kuin  makroskooppista 
maailmaa,  josta  saamme  suoran  visuaalisen 
kokemuksen,  ja  jota  voimme  tarkastella  itses- 


Schrödingerin  ajatuskokeessa  kvantti-ilmiötä  pyritään  soveltamaan  makroskooppiselle  tasolle. 
Kissa  on  suljettu  laatikkoon  yhdessä  myrkkylaitteiston  kanssa.  Jos  radioaktiivinen  ydin  hajoaa 
(50%  todennäköisyys),  rele  vapautuu  ja  myrkkypullo  rikkoutuu.  Kvanttimekaanisesti  systeemiä 
kuvataan  elävän  ja  kuolleen  kissan  superpositiotilana.  Jos  aaltofunktio  todella  romahtaisi 
havainnon  vaikutuksesta,  vasta  laatikon  avaaminen  tekisi  kissan  eläväksi  tai  kuolleeksi. 

tämmc  riippumattomana.  Katsomisemme  ei 
muuta  pöytää  miksikään  muuksi.  Jos  sen  sijaan 
tuijotamme  jotain  toista  ihmistä,  tilanne  on 
toinen.  Tämä  saattaa  kiusaantua  tai  ärsyyntyä  ja 
sosiaalinen  maailma  muovautuu  tuijotuksen 
seurauksena  toisenlaiseksi.  Mikrotasolla  tilanne 
on  Bohrin  mukaan  vähän  samanlainen.  Teke- 
misillämmc  on  merkitystä  siihen  millaiseksi 
maailma  muuttuu.  "Meidän  on  tultava  tietoisiksi 
siitä,  että  emme  ole  vain  katselijoita  vaan  myös 
näyttelijöitä  elämän  näyttämöllä",  oli  Bohrin 
kuuluisa  toteamus. 

Kvanttimekaanista  systeemiä  ei  voida  tutkit¬ 
taessa  havaita  suoraan  vaan  tarvitaan  sen  kanssa 
vuorovaikutuksessa  toimivaa  koelaitteistoa. 
Systeemi,  koelaitteisto  ja  sen  jatkeena  oleva 
kokeentekijä  muodostavat  koetilanteessa  jaka¬ 
mattoman  kokonaisuuden,  jonka  eri  osien  välille 
ei  voida  vetää  jyrkkää  dynaamista  eroa.  Ne 
vaikuttavat  toisiinsa  etukäteen  ennakoi¬ 
mattomalla  tavalla.  Näin  subjektin  ja  objektin 
välinen  ero  hämärtyy  ja  havaitseva  subjektikin 
on  tavallaan  osa  tutkimaansa  ilmiötä. 

Havainnon  kuvaaminen  ei  kuitenkaan  ole 
mahdollista,  jos  emme  erota  subjektia  ja  objek¬ 
tia  selkeästi  toisistaan.  Jo  kielemme  rakenne 
vaatii  meitä  tekemään  tämän  eron,  mutta  se  ei 
automaattisesti  vastaa  itse  todellisuuden  raken¬ 
netta,  kuten  on  usein  oletettu.  Pikemminkin  kieli 
itsessäänkin  on  teoria  maailmasta.  Olemme  luo¬ 
neet  sen  vähitellen  kokemuksemme  perusteella. 

Klassinen  kieli  ja  ajattelutapa  toimivat  mak¬ 
roskooppisella  tasolla,  johon  se  on  sopeutettu, 
mutta  sen  avulla  ei  välttämättä  tavoiteta 
holistisia  mikrotason  tapahtumia. 

Kaikki  mikrotasolta  saamamme  informaatio 
perustuu  kuitenkin  makroskooppisiin  koelait¬ 
teisiin,  joiden  toiminta  on  yksikäsitteisesti 
ymmärrettävissä  ja  klassisella  kielellä  kuvat¬ 
tavissa.  Voimme  vain  joutua  kuvailemaan  tut¬ 
kittavaa  ilmiötä,  esimerkiksi  elektronia,  useam¬ 
malla  komplementaarisella  tavalla;  toisissa 
koejärjestelyissä  hiukkasina,  toisissa  aaltoina. 
Komplementaariset  kuvailutavat  ovat  keskenään 
ristiriitaisia,  mutta  samalla  toisiaan  täydentäviä. 
Ne  ovat  ikäänkuin  ihmisen  muodostamia 
projektioita,  erilaisia  kuvia,  joiden  avulla 
hahmotamme  monimuotoista  todellisuutta  itsel¬ 
lemme  käsitettävällä  tavalla.  Vaikka  mikään 
käsitteellinen  kehys  ei  voi  tavoittaa  koko 


todellisuutta,  kaikki  toimivat  komplementaariset 
kuvat  yhdessä  lisäävät  tietoamme  maailmasta  ja 
auttavat  meitä  suunnistamaan  siinä. 

Bohr  näki  ihmisen  kokemuksensa  ehdol¬ 
listamana  olentona,  jolla  ei  ole  valmiina  ja 
annettuna  todellisuuden  kaikille  tasoille  sovel¬ 
tuvaa  kieltä,  mutta  joka  kykenee  kokemuksensa 
kautta  hitaasti  muodostamaan  yhä  paremman 
kuvan  maailmasta,  jossa  hän  vaikuttaa. 

Kvanttimekaniikan  antaman  kokemuksen 
myötä  kuvaan  oli  nyt  mahduttava  myös  ihmisen 
oma  vaikutus.  Bohr  tuli  tietoiseksi  ongelmista, 
joihin  Buddhan  ja  Laotsen  kaltaiset  ajattelijat 
olivat  törmänneet  yrittäessään  sovittaa  ihminen 
kuvaamansa  todellisuuden  osaksi.  Klassisen 
fysiikan  oletus,  että  ihminen  voi  ulkopuolisena 
tarkkailijana  havaita  maailman  oikean  raken¬ 
teen,  osoittautui  rajoittuneeksi.  Yhtä  ainoaa  ja 
absoluuttisen  oikeaa  kuvaa  koko  todellisuudesta 
ci  kukaan  voinut  esittää. 

Luonnontutkija  ei  koskaan  pääse  kuvauk¬ 
sessaan  käsiksi  konkreettiseen  todellisuuteen, 
vaan  hänen  on  rajoituttava  symboleita  käyt¬ 
tävään  "varjomaailmaan".  Symboliset,  komple¬ 
mentaariset  kuvauksemme  eivät  ole  mitenkään 
mielivaltaisia,  mutta  silti  kuvaus  on  vain  kuvaus, 
eikä  tavoita  lopullista  totuutta  mikromaailman  ja 
maailmankaikkeuden  luonteesta. 

Tämä  lähes  itsestäänselvältä  tuntuva,  mutta 
länsimaisen  luonnontieteen  perinteelle  vieras 
seikka  on  pyritty  kieltämään  monissa  myö¬ 
hemmissä  tulkinnoissa.  Niiden  kannattajat 
haluavat  edelleen  uskoa,  että  ihminen  kykenee 
antamaan  maailmasta  absoluuttisen,  objek¬ 
tiivisen  ja  mielellään  deterministisen  kuvan  ja 
tavallaan  sulkemaan  itsensä  tutkimansa  todel¬ 
lisuuden  ulkopuolelle. 

Kööpenhaminan  tulkintaa  on  pitkän  aikaa 
pikemminkin  yritetty  kiertää  kuin  kehittää 
edelleen.  Esimerkiksi  Bell  pitää  sitä  liian  outona 
ja  romanttisena  näkemyksenä  sen  korostaessa 
kvanttimaailman  outoa  luonnetta  ja  tavallisten 
käsitteidemme  riittämättömyyttä. 

Einstein  ei  ymmärtänyt  sitä,  koska  fysikaa¬ 
lisen  maailmankuvan  perusteet,  kuten  syrjässä 
oleva  havaitsija  ja  objektiivinen  kuvailu  jou¬ 
tuivat  siinä  kyseenalaisiksi.  Einsteinin  lisäksi 
esimerkiksi  de  Broglie  ja  Schrödinger  toivoivat 
paluuta  klassisen  fysiikan  deterministiseen  ja 
objektiiviseen  todellisuuskäsitykseen.  He  halu- 

sivat  uskoa,  että  pienimmät  hiukkaset  ovat 
olemassa  samalla  tavalla  kuin  kivet  ja  puut. 
riippumatta  siitä  havaitaanko  niitä  vai  ci. 

Piilomuuttujat,  Bohmin 
kausaalitulkinta 

Piilomuuttujatulkintoja  etsivät  uskovat  kvantti¬ 
teorian  tilastollisuuden  johtuvan  siitä,  että  emme 
tunne  kaikkia  hiukkasten  käyttäytymiseen 
vaikuttavia  tekijöitä.  Yksittäisen  hiukkasen  käy¬ 
tös  olisi  varmuudella  ennustettavissa,  jos  sai¬ 
simme  selville  jonkin  toistaiseksi  tuntemattoman 
ja  taustalle  jääneen  muuttujan  arvon.  Kvant¬ 
titeoria  tulisi  lähemmäksi  klassista  fysiikkaa. 

Piilomuuttujatulkintojen  kehittäminen  ci 
kuitenkaan  onnistu  palauttamaan  kvanttime¬ 
kaniikkaa  "normaaliksi"  teoriaksi. 

EPR-paradoksin  esittämää  tilannetta  on 
voitu  myöhemmin  testata  kokeellisesti.  Eins¬ 
teinin  oletukset  todellisuuden  luonteesta  ovat 
suunnilleen  samat  kuin  lokaalien  piilomuut- 
tujateorioiden.  John  Bell  osoitti  vuonna  1964. 
että  mikään  lokaali  piilomuuttujateoria  ei  ennus¬ 
ta  samoja  tuloksia  kuin  kvanttimekaniikka. 
Alain  Aspectin  suorittamissa  kokeissa  on 
havaittu,  että  kvanttimekaniikka  on  oikeassa, 
joten  jonkin  piilomuuttujateorioiden  lähtö- 
oletuksista  täytyy  olla  väärä,  kun  päättely  niiden 
varassa  johtaa  virheelliseen  tulokseen.  Oletus 
riippumattomasta  todellisuudesta  tai  lokaali- 
suudesta  on  tullut  kyseenalaiseksi. 

Piilomuuttujien  kannattajat  luopuvat  yleensä 
mieluummin  lokaalisuuden  vaatimuksesta,  ja 
lisäävät  teoriaansa  jonkin  kaukovaikutusmeka- 
nismin,  jonka  avulla  informaatio  etenee  silmän¬ 
räpäyksessä.  Pcrinteisestihän  kaukovaikutusta 
on  pidetty  absurdina  ja  valonnopeutta 
suurimpana  mahdollisena  signaalinopeutena. 

Halutessaan  säilyttää  maailmankaikkeuden 
täysin  deterministisenä  ja  ihmisen  vaikutuksesta 
riippumattomana,  jotkut  ovat  valmiita 
olettamaan  sen  superdeterministiseksi,  niin  että 
kokeita  tekevät  ihmisetkin  olisivat  tietämättään 
täysin  pakotettuja  tekemään  niitä  valintoja  joita 
he  tekevät. 

David  Bohm  oli  Britanniassa  vaikuttanut 
fyysikko  ja  filosofi.  Hän  postuloi  Schrödingerin 
yhtälöön  piilomuuttujaksi  kvanttipotentiaalin, 


joka  ei  riippunut  kentän  voimakkuudesta  vaan 
sen  muodosta.  Muoto  sisälsi  informaatiota 
ympäröivän  maailman  rakenteesta.  Bohmin 
mukaan  hiukkasilla  oli  sisäistä  rakennetta,  jonka 
avulla  ne  saattoivat  "ymmärtää"  kentän 
sisältämän  informaation.  Hiukkanen  saattoi 
tietää  etukäteen  minkälainen  mittaus  sille  tultiin 
tekemään,  kun  siihen  liittyvä  ohjausaalto 
tunnusteli  kentän  rakennetta  tutkan  tavoin. 

Bohmin  malli  on  toisaalta  klassinen  ja 
deterministinen,  mutta  toisaalta  se  tuo  mukanaan 
uuden  organistisen  ontologian.  Hänen 
organistiscssa  todellisuusmallissaan  maailma  on 
moniulotteinen  jakamaton  kokonaisuus. 
Epäkausaaliset  yhteydet  selittyvät  siten,  että 
meistä  erillisiltä  vaikuttavat  hiukkaset  ovat 
kolmiulotteisia  projektioita  samasta  moniulot¬ 
teisen  avaruuden  tapahtumasta. 

Voidaan  sanoa,  että  Bohmin  malli  tarjoaa 
uudenlaisen  ontologisen  kuvauksen  maailmasta 
keksimällä  taustalle  syitä,  miksi  kvanttisysteemit 
käyttäytyvät  niin  kuin  käyttäytyvät.  Sen 
ennusteet  ovat  täysin  samat  kuin  kvanttime¬ 
kaniikassa,  joten  kokeita  tekemällä  ei  voida 
päätellä,  onko  Bohm  oikeassa.  Voi  vain  kysyä 
pitäisikö  meidän  hyväksyä  maailmaan  niin 
massiivisia  rakenteita,  joiden  olemassaoloa  ei 
voida  koskaan  testata. 

Tällaisia  malleja  voitaisiin  ilmeisesti  keksiä 
useampiakin,  mutta  miten  valita  niistä  oikea? 
Keskiajalla  vaikuttanut  filosofi  Wilhelm  Okka- 
milainen  esitti,  että  tarpeeton  metafysiikka 
karsiutuu,  kun  kilpailevista  teorioista  valitaan 
yksinkertaisin.  Yksinkertaisuuden  mittaaminen 
ei  ole  ongelmatonta,  mutta  Okkamilainen  olisi 
varmasti  ottanut  kuuluisan  partaveitsensä  esille 
poistaakseen  monen  maailman  tulkintoihin 
sisältyviä  rinnakkaisuniversumeja. 

Monen  maailman  tulkinnat 

Monen  maailman  tulkinnan  kannattajat  haluavat 
säilyttää  maailman  täysin  objektiivisena  ja 
ihmisen  toiminnasta  riippumattomattomana. 
Mittaamisessa  ei  aktualisoidu  vain  yksi  mah¬ 
dollisista  tuloksista,  vaan  kaikki  tilafunktioon 
sisältyvät  mahdollisuudet  toteutuvat  jossakin, 
kun  todellisuus  haarautuu  erillisiksi  maail¬ 
moiksi.  Me  yhteen  maailmaan  valikoituneet 


1  3 


Skeptikko  3/95 


ihmiset  emme  voi  tietää  mitään  muista  maail¬ 
moista  ja  kopioistamme  siellä,  koska  oletuksen 
mukaan  maailmat  eivät  voi  vuorovaikuttaa 
keskenään. 

Tulkinnan  vetovoima  muodostuu  sen  mate¬ 
maattisesta  eleganssista  ja  yksinkertaisuudesta. 
Kovin  moni  ci  kuitenkaan  ole  valmis  uskomaan 
tähän  kosmiseen  skitsofreniaan.  Se  on  liian 
kallis  hinta  maksettavaksi  kvanttimekaniikan 
mittausongelman  ratkaisemisesta. 

Bohrin  malli  kyseenalaisti  koko  klassisen 
absoluuttisen  kuvailutavan  mahdollisuuden,  yh¬ 
den  ontologisen  mallin  totuuden.  Bohmin  malli 
ja  monen  maailman  tulkinnat  edustavat  juuri 
tällaisia  uudistettuja  ontologisia  malleja,  ulko¬ 
puolelta  postuloituja  maailmanselityksiä.  Riit¬ 
tääkö  sellainen,  vai  vaatiiko  kvanttimekaniikan 
tulkitseminen  syvällisempiä  muutoksia.  Jotkut 
uskovat  sen  edellyttävän  koko  logiikkamme 
muuttamista. 

Kvanttilogiikka 

Klassisen  kaksiarvologiikan  mukaan  jokin  asia 
joko  on  tai  sitten  se  ci  ole:  joko  sataa  tai  ei  sada. 
joko  tietty  olio  on  hiukkanen  tai  se  ei  ole 
hiukkanen.  Jos  päättely  johtaa  ristiriitaan, 
esimerkiksi  sekä  sataa  että  ei  sada,  oletus  on 
hylättävä. 

Moniarvoisen  kvanttilogiikan  kehittäjät 
antoivat  loogisille  konnektiiveille  uudenlaisia 
ominaisuuksia,  niin  että  loogiset  operaatiot 
vastaavat  kvanttimekaniikan  käyttämän  Hilber- 
tin  avaruuden  sallittuja  operaatioita.  Tätä 
logiikkaa  käyttäen  kvanttimekaniikan  ongelmat 
luonnollisesti  poistuvat,  kun  se  on  muotoiltu 
sellaiseksi.  Mutta  pitäisikö  meidän  hyväksyä 
uusi  logiikka,  jotta  saisimme  pitää  vanhan  ja 
ongelmattoman  fysiikan? 

Kvanttimekaniikan  kehittäjät  eivät  tästä, 
enemmän  filosofeja  kiinnostaneesta  ratkaisusta 
yleensä  innostuneet.  Kvanttimekaniikan  mate¬ 
maattinen  teoria  perustuu  kaksiarvologiikkaan; 
miksi  siis  sen  tulkinnassa  pitäisi  luopua  siitä? 
Uusi  logiikkahan  ei  mitenkään  lisäisi  fysi¬ 
kaalista  ymmärrystämme. 


Bohrin  ja  Einsteinin 
todellisuuskäsitysten  vertailua 

Bohr  ja  muut  Kööpenhaminan  tulkinnan  kehit¬ 
täjät  tunsivat,  että  uusi  fysiikka  vaati  täysin 
uudenlaista  maailmankuvaa  ja  tarkastelutapaa. 
Bohr  oli  kuitenkin  itse  äärimmäisen  varovainen 
kannanotoissaan,  ja  vasta  viime  aikoina  on 
alettu  kiinnostua  siitä,  mihin  hänen  avaamaansa 
tietä  voidaan  jatkaa. 

Bohrin  todellisuuskäsitys  valottui  hänen 
keskustelussaan  Einsteinin  kanssa.  Vaikka 
keskustelu  koski  pääasiassa  kvanttimekaniikan 
epätäydellisyyttä  ja  ristiriidattomuutta,  juuri 
erilaiset  käsitykset  todellisuudesta  estivät  kon¬ 
sensuksen  löytymisen. 

Nähdäkseni  heidän  erilaiset  näkemyksensä 
valottuvat  tarkasteltaessa  kysymyksiä  kuvauksen 
luonteesta,  havaitsijan  asemasta,  ja  maailman 
muuttumisesta. 

Einstein  piti  matematiikkaa  universaalina 
kielenä,  jonka  avulla  todellisuuden  perimmäinen 
luonne  on  suoraan  esitettävissä.  Pitää  vain 
löytää  oikea  todellisuuden  kanssa  isomorfmen 
malli.  Einstein  ilmeisesti  uskoi,  että  myös 
mikromaailmasta  voitaisiin  antaa  selkeä 
ontologinen  kuvaus. 

Bohr  taas  korosti  sitä,  että  emme  ymmärrä 
maailmaa  pelkän  matemaattisen  mallin  perus¬ 
teella.  Se  on  tulkittava  ja  tulkinnassa  on 
käytettävä  klassista  kieltä,  jotta  voimme  ymmär¬ 
tää  toisiamme.  Klassinen  kieli  on  kokemuk¬ 
semme  myötä  kehittynyt  sellaiseksi,  että  se 
soveltuu  makroskooppisen  maailman  kuvaami¬ 
seen.  Klassiset  käsitteemme  osoittautuivat  kui¬ 
tenkin  käyttöalueeltaan  rajallisiksi  suhteelli¬ 
suusteorian  ja  kvanttimekaniikan  myötä.  Ne  ei¬ 
vät  kyenneet  antamaan  "oikeaa"  visualisoituvaa 
kuvaa  neliulotteisesta  aika-avaruudesta  tai  mik¬ 
romaailmasta.  Emme  pääse  niiden  avulla  auto¬ 
maattisesti  käsiksi  maailmaan  sellaisena  kuin  se 
on  suoran  kokcmusalueemme  ulkopuolella. 

Tutkimuksen  edetessä  pääsemme  kuitenkin 
kokemuksen  kautta  vähitellen  selville  käsittei¬ 
siimme  sisältyvistä  tiedostamattomista  ennakko- 
oletuksista  ja  opimme  muodostamaan  paremman 
kuvan  maailman  luonteesta.  Aina  se  kuitenkin 
on  ihmisen  muodostama  komplementaarinen  ja 

symbolinen  kuvaus,  ei  absoluuttinen  ja 
lopullinen  totuus  koko  maailmankaikkeudesta. 

Klassisessa  fysiikassa  "tietävä  subjekti"  aja¬ 
teltiin  ei-fysikaaliseksi  mieleksi,  joka  voi  havai¬ 
ta  ja  kuvata  maailman  sellaisenaan,  vaikuttamat¬ 
ta  siihen  samalla.  Einstein  jatkoi  tätä  perinnettä 
pyrkien  kuvaamaan  maailman  objektiivisesti. 
Tieteen  oli  oltava  havaitsijasta  riippumatonta. 

Ihminen  on  toiminnassaan  sidottu  fysikaa¬ 
lisiin  lakeihin  ja  rajoituksiin,  omaan  valokar- 
tioonsa  tai  valitsemiinsa  koetilanteisiin.  Voiko 
hän  kuvauksessaan  ylittää  rajoituksensa  ja 
päästä  ikuiseen  ja  ajattomaan  järjellä  tavoi¬ 
tettavaan  todellisempaan  maailmaa,  joka  on 
kiehtonut  filosofeja  Platonista  lähtien?  Einstein 
piti  tätä  mahdollisena,  Bohr  ei.  Hän  ei  uskonut, 
että  voisimme  kuvata  maailmaa  aidosti  itsemme 
ulkopuolelta.  Kaikki  kuvauksemme  ovat 
rajallisia  projektioita  maailmasta,  jossa  vaiku¬ 
tamme.  Ja  tietoja  hankkiessamme  muokkaamme 
samalla  ympäristöämme.  Käymme  dialogia 
todellisuuden  kanssa  sen  sijaan  että  hallit¬ 
sisimme  sitä.  Syrjässä  olevasta  havaitsijasta 
tulee  aktiivisesti  vaikuttava  tekijä  maailman¬ 
kaikkeuteen. 

Maailma  muuttuu 

Klassinen  fysiikka  ja  Einstein  kuvasivat  maail¬ 
maa  ikuisesti  samanlaisena,  muuttumattomana. 
Teoriat  olivat  reversiibelisiä.  niin  että  kaikki 
prosessit  olivat  käännettävissä  ja  saattoivat 
tapahtua  samanlaisina  myös  ajassa  taaksepäin 
mentäessä.  Tulevaisuus  ja  menneisyys  olivat 
ekvivalenttisia  eikä  tällaiseen  maailmaan  voinut 
sisällyttää  minkäänlaista  laadullista  muutosta, 
evoluutiota. 

Einstein  piti  aikaa  illuusiona.  Hän  vastusti 
voimakkaasti  irreversiibeliyden  (muuttumisen) 
tuomista  fysiikkaan,  mutta  joutui  tahtomattaan 
kehittyvän  maailmankaikkeuden  ajatuksen  isäk¬ 
si,  kun  yleisen  suhteellisuusteorian  kosmo¬ 
logisille  yhtälöille  löydettiin  pian  niiden  esit¬ 
tämisen  jälkeen  myös  ajasta  riippuvia  ratkaisuja. 

Kvanttimekaniikan  rakenne  on  analogisesti 
klassisen  mekaniikan  kanssa  reversiibeli.  Schrö- 
dingerin  yhtälö  kehittyy  deterministisesti,  jos 
systeemiä  ei  havaita.  Tällaisesta  ideaalisesta 


systeemistä  ei  kuitenkaan  voida  koskaan  saada 
havaintoa. 

Havainto  on  aina  vuorovaikutus,  jonka  voi 
sanoa  häiritsevän  systeemiä.  Se  on  luonteeltaan 
irreversiibeli.  Bohr  korosti  mittaamiseen  liit¬ 
tyvää  irreversiibeliyttä  ja  kunkin  mittaustilan¬ 
teen  yksilöllistä  luonnetta.  Voidaan  sanoa,  että 
kvanttimekaniikalla  on  palautumaton  luonne, 
koska  mittaus  aiheuttaa  epäsymmetrian.  Koelait¬ 
teiston  ja  mittalaitteen  kytkennästä  ei  voida 
antaa  kausaalista  kuvausta. 

Havainnon  tuoma  irreversiibeliys  tarkoittaa 
sitä,  että  maailma  muuttuu  havaitsijan  toiminnan 
seurauksena.  Yritys  pitäytyä  objektiivisiin 
lakeihin  ja  poistaa  mittaajan  aiheuttama  asym¬ 
metria  teorioista  on  ilmeisesti  mahdotonta. 

Bohria  tulkiten  maailmaa  ei  voi  tarkastella 
automaattina,  jossa  vain  alkuehdoista  johdet¬ 
tavat  tapahtumat  ovat  mahdollisia.  Emme  voi 
sulkea  itseämme  tutkimamme  todellisuuden 
ulkopuolelle.  Muutos  on  mahdollista  ja  väis¬ 
tämätöntä.  Muutos,  jota  myös  ihminen  on 
toiminnallaan  muovaamassa. 

Bohrin  ja  Einsteinin  näkemistapojen  erot 
ovat  suuret.  Vaikka  fysiikka  on  kehittynyt 
heidän  ajoistaan,  nämä  filosofiset  perusongelmat 
ovat  edelleen  ratkaisematta. 

Uskoisin,  että  Einsteinin  kannattaman  rea¬ 
listisen,  deterministisen  maailmankäsityksen 
aika  on  ohi.  Todellisuutta  ci  ole  syytä  tarkastella 
ihmisestä  riippumattomana  mekaanisena 
systeeminä.  Uuden  ajan  alussa  mieli  erotettiin 
aineesta,  nyt  koko  aineen  käsite  on  hämärtynyt 
ja  saanut  uusia  piirteitä.  Mielen  asemaa  voidaan 
tarkastella  uudelleen.  Bohmin  lisäksi  esimer¬ 
kiksi  Wolfgang  Pauli,  Henry  P.  Stapp  ja 
Danah  Zohar  ovat  esittäneet  kvanttimekaniikan 
pohjalta  malleja,  joissa  myös  tietoisuuden  asema 
valottuu  uudella  tavalla. 

Kvanttimekaniikka  ja  tietoisuus 

Klassinen  mekaniikka  ei  puhunut  mitään 
tietoisuudesta.  Silti  tietoisuuttakin  on  yritetty 
ymmärtää  sen  hahmottamassa  kontekstissa  ja 
palauttaa  aineen  ominaisuudeksi  esimerkiksi  tie- 
tokoneanalogioiden  avulla.  Tämä  yritys  on 
mielestäni  tuomittu  epäonnistumaan;  eiväthän 


1  5 


Skeptikko  3/95 


klassisen  mekaniikan  metaforat  riitä  selittämään 
edes  atomaaristen  hiukkasten  käyttäytymistä. 

Kvanttimekaniikan  myötä  myös  fyysikot 
alkoivat  kuitenkin  puhua  havaitsijasta  ja  hänen 
tietoisuudestaan.  Mittauksen  ongelman  ratkai¬ 
suksi  esitettiin,  että  havaitsijan  tietoisuus  kollap- 
soi  aaltofunktion;  saa  yhden  sen  sisältämistä 
mahdollisuuksista  toteutumaan.  Tällöin  epä¬ 
tarkka  kvanttitodellisuus  superpositiotiloineen 
palautuu  normaaliksi  maailmaksi. 

Mielellä  ei  kuitenkaan  ole  suoraa  vaikutusta 
aineeseen,  kuten  jotkut  ovat  asian  tulkinneet. 
Kukaan  ei  osaa  edes  ennustaa  mikä  toden¬ 
näköisistä  koetuloksista  toteutuu  saati  sitten 
aiheuttaa  haluamaansa  tulosta. 

Tässä  mittausongelman  ratkaisussa  mieleen 
on  vedottu  lähinnä  aineen  ulkopuolisena  teki¬ 
jänä,  jonka  ei  tarvitse  noudattaa  muutoin 
ehdottoman  tarkkoja  kvanttisääntöjä.  Mielen 
luonne  ei  valotu  yhtään  enempää  kuin 
klassisessa  fysiikassakaan.  Idealismi,  ajatus,  että 
mieli  muovaa  koko  havaitsemansa 
todellisuuden,  tulee  kuitenkin  lähellä. 

Toisaalta  koko  mielen  ja  aineen  vuoro¬ 
vaikutuksen  ongelma  voi  johtua  virheellisestä 
näkökulmasta.  Kvanttimekaniikan  pohjalta  koko 
kysymystä  mielen  ja  aineen  suhteesta  on  alettu 
arvioida  uudelleen.  Bohmin  mallissa  mieli  ja 
aine  olivat  kaksi  implikaatin  järjestyksen 
aspektia,  molemmat  holistisen  maailman 
objektiivisia  osia,  jotka  korreloivat  keskenään. 

Kööpenhaminan  tulkinnan  muodostajiin 
kuulunut  Pauli  alkoi  1950-luvulla  kehittää  näke¬ 
mystään  ontologiseen  suuntaan.  Hän  postuloi 
mielen  ja  aineen  taustalle  kosmisia  arkki¬ 
tyyppejä,  jotka  muistuttavat  Platonin  ideoita  ja 
ilmentyvät  sekä  psyykkisinä  että  fyysisinä.  Näin 
käsitteidemme  ja  aistihavaintomme  välinen 
yhteensopivuus  perustuu  kosmiseen  järjestyk¬ 
seen.  Arkkityypit  järjestävät  sekä  ihmisen  si¬ 
säistä  että  ulkopuolista  maailmaa.  Niiden  ohjaus 
voi  tapahtua  esimerkiksi  kokeentekijän 
alitajunnan  kautta.  Paulin  kuvaama  maailma  ei 
ole  kuitenkaan  todella  indeterministinen,  sattu¬ 
manvarainen,  sillä  arkkityypit  valitsevat  koetu¬ 
loksia  ja  ohjaavat  kehitystä  haluamaansa 
suuntaan. 

Mieli  ja  aine  saadaan  integroitua  samaan 
todellisuuteen  myös  Bohrin  tietä  ilman  mas¬ 
siivisia  ontologisia  uudistuksia.  Koska  kvantti¬ 


teoria  on  äärimmäinen  teoria  todellisuudesta,  se 
on  sekä  mielen  että  aineen  tuolla  puolen  ja  voi 
tarjota  perustan  molemmille.  Puhe  mielestä  ja 
aineestahan  ovat  vain  tapoja  palotella  ja 
hahmottaa  todellisuuden  kokonaisuutta  itsel¬ 
lemme  käsitettävällä  tavalla. 

Bohr  liitti  tietoisuuden  elävään  organismiin, 
antamatta  sille  mitään  erillistä  statusta.  Hän 
spekuloi  aivoissa  tapahtuvilla  kvantti-ilmiöillä 
jo  1930-luvulla,  mutta  ei  ehkä  halunnutkaan 
edetä  kovin  pitkälle.  Nyttemmin  ainakin  Henry 
P.  Stapp.  Roger  Penrose  ja  Danah  Zohar  ovat 
esittäneet  malleja  tietoisuuden  kvanttiperustasta. 
Tämä  voisi  merkitä  paluuta  monistiseen 
organistiseen  todellisuuskäsitykseen,  ilman  että 
henkeä  palautetaan  aineeseen  sen  enempää  kuin 
ainetta  henkeen. 

Artikkelin  kirjoittaja  Tarja  Kallio-Tamminen  on 
filosofian  lisensiaatti  ja  hän  valmistelee 
kvanttifysiikan  filosofiaan  liittyvää  väitöskirjaa 
teoreettisen  filosofian  laitoksella  Helsingin 
yliopistossa.  Hän  on  opiskellut  myös  hiukkas¬ 
fysiikkaa.  Artikkeli  perustuu  kirjoittajan  Skep¬ 
siksen  yleisötilaisuudessa  12.  kesäkuuta  pitä¬ 
mään  alustukseen  aiheesta  Kvanttilainen  todel¬ 
lisuus  -  kvanttifysiikan  maailmankuvasta. 

Kvanttimekaniikka  fyysikon  silmin 


Kvanttimekaniikka  on  1920-luvulla  syntynyt 
mikromaailman  ilmiöitä  kuvaava  fysi¬ 
kaalinen  teoria.  Alunperin  se  kehitettiin 
atomien  ominaisuuksien  selittämiseksi,  mutta 
sen  sovellutusalue  on  paljon  laajempi.  Moderni 
hiukkasfysiikka,  jonka  eräät  ennustukset  on 
kyetty  varmentamaan  peräti  yhdentoista  merkit¬ 
sevän  numeron  tarkkuudella,  perustuu  ns. 
Kvanttikenttätcoriaan.  Kvanttikenttäteoria  sisäl¬ 
tää  vanhan  kvanttimekaniikan  eräänlaisena  raja- 
arvona,  ja  se  voidaan  formuloida  useilla 
tavoilla.  Nykyään  kenties  suosituin  on  Richard 
Fevnmanin  käsitys  hiukkasta  kuvaavan  kentän 
liikeradasta  kaikkien  mahdollisten  polkujen 
(painotettuna)  summana.  Tässä  katsannossa 
kvanttiteorialla  on  läheinen  analogia  hiukkas- 
systeemeitä  kuvaavaan  tilastolliseen  fysiikkaan. 

Sama  analogia  näkyy  myös  vanhan  kvant¬ 
timekaniikan  Schrödingerin  yhtälössä,  joka 
muistuttaa  tilastollisen  fysiikan  ns.  Diffuusio- 
yhtälöä.  Schrödingerin  yhtälö  kuvaa  ns.  Aalto- 
funktion  kehittymistä  ajassa.  Nimestään  huoli¬ 
matta  aaltofunktio  ei  ole  oikea  aalto  kuten 
esimerkiksi  vedessä  etenevä  aaltoliike.  Se  on 
abstrakti  olio,  jota  ei  suoraan  voida  mitata. 
Aaltofunktiota  voi  ajatella  muistilappuna,  joka 
liittää  jokaiseen  avaruuden  pisteeseen  kaksi 
numeroa  (matemaattisesti  sanotaan,  että  aalto- 
funktio  on  kompleksinen).  Näiden  numeroiden 
muuttuminen  ajan  funktiona  selviää  täydellisesti 
ja  deterministisesti  Schrödingerin  yhtälöstä. 

Kvanttimekaniikka  koostuu  kuitenkin  kah¬ 
desta  elementistä.  Schrödingerin  yhtälön  lisäksi 
on  olemassa  ylimääräinen  postulaatti,  joka 
kertoo  miten  teoreettinen  aaltofunktio  liittyy 
havaintoihin.  Usein  tätä  postulaattia  kutsutaan 
nimellä  "todennäköisyystulkinta".  Se  tarkoittaa 
oletusta,  että  mittauksessa  esimerkiksi  hiukkasen 
paikka  määräytyy  tietyllä  todennäköisyydellä, 
jonka  sanelee  aaltofunktion  muoto.  Mittauksen 
tulokseen  siis  liittyy  hajonta  keskimääräisen 
paikan  ympärillä:  jos  tämä  on  vaikkapa  10, 
löydämme  tietyllä  todennäköisyydellä  myös 
tulokset  8  ja  12.  Vastaavasti  voimme  mitata 
muitakin  suureita,  esimerkiksi  hiukkasen 


liikemäärän.  jolla  tarkoitetaan  hiukkasen 
nopeutta  kerrottuna  sen  massalla  (massattoman 
hiukkasen,  kuten  valon  kvantin  eli  fotonin  liike¬ 
määrä  on  sen  energia).  Heisenbergin  epä¬ 
tarkkuusperiaatteen  nimellä  kulkeva  toteamus 
on.  että  sekä  paikan  että  liikemäärän  hajontojen 
ei  samanaikaisessa  mittauksessa  voida  saattaa 
yhtä  aikaa  mielivaltaisen  pieniksi. 

Epätarkkuusperiaate  ei  ole  seurausta  siitä, 
että  mittauksessa  systeemiä  jollakin  lailla  häi¬ 
rittäisiin.  Matemaattisesti  se  on  läsnä  jo 
kvanttimekaniikan  ensimmäisessä,  deterministi¬ 
sessä  osassa,  jossa  voidaan  osoittaa,  että  aal¬ 
tofunktiota  ei  voi  tehdä  samanaikaisesti  mieli¬ 
valtaisen  kapeaksi  sekä  paikka-  että  liikemää- 
räavaruudessa.  Aaltofunktion  liittäminen  toden¬ 
näköisyyteen  löytää  hiukkanen  tietystä  kohdasta 
avaruutta  kuitataan  usein  puhumalla  hiukkasten 
aaltoluonteesta.  Tämä  on  kuitenkin  vain 
eräänlainen  lyhennemerkintä,  ja  toisinaan  taas 
on  kätevämpää  puhua  yksinkertaisesti 
hiukkasista. 

Kvantti-ilmiöiden  olemassaolo  on  osoitettu 
monin  tavoin,  mm.  vetyatomin  spektrin  hie¬ 
noissa  siirtymissä,  ja  ne  näkyvät  mikromaail¬ 
massa  alkeishiukkasten  hajoamisesta  puolijoh¬ 
teisiin.  Mutta  jo  syntymästään  lähtien  kvant¬ 
timekaniikan  maailmankuva  on  ollut  filosofisen 
kiistelyn  kohteena.  Mikromaailman  toden¬ 
näköisyysluonteen  paljastuminen  on  vähentänyt 
arkikokemuksen  merkitystä  ilmiöiden  kuvai¬ 
lussa,  ja  kvanttikenttäteorioiden  todellisuus  on 
vieläkin  abstraktimpi. 

Seitsemänkymmenen  vuoden  kuluessa  mi¬ 
tään  varsinaista  filosofista  läpimurtoa  tai  uutta 
ymmärrystä  ei  kuitenkaan  ole  saavutettu,  ja 
erilasten  mahdollisten  tulkintojen  määrä  on 
hyvin  suuri,  ellei  ääretön.  Lisäksi  monet  niistä 
ovat  mahdottomia  testata.  Niinpä  fyysikoiden 
keskuudessa  tätä  keskustelua  ei  juuri  enää 
käydä.  Kvanttiteoria  on  instrumentti,  apuväline 
jota  voidaan  käyttää  tuottamaan  tarkkoja  en¬ 
nusteita,  mutta  missä  määrin  se  heijastaa 
todellisuuden  luonnetta  on  kokonaan  toinen 
kysymys.  Viime  kädessä  kvanttiteoria  näet  en- 

nustaa  eri  ilmiöihin  liittyviä  tunnuslukuja, 
numeroita,  jotka  sitten  kokeessa  voidaan  mitata. 
Näiden  numeroiden  arvot  ovat  riippumattomia 
mahdollisista  filosofisista  tulkinnoista,  eikä 
puheemme  aalloista  tai  hiukkasista  vaikuta 
niihin.  Nobelisti  Steven  Weinberg  kiteyttää 
asian  seuraavasti:  "Kvanttimekaniikan  filosofia 
on  niin  epäolennaista  kvanttimekaniikan  käytön 
kannalta,  että  alkaa  epäillä,  että  kaikki  syvälliset 
kysymykset  mittauksen  merkityksestä  ovat 
todellisuudessa  mieltä  vailla  ja  kielen 
rakenteesta  syntyneitä,  kielen  joka  on  kehittynyt 
maailmassa,  jota  hyvin  tarkasti  vallitsee 
klassinen  fysiikka". 

Monet  fyysikot  uskovat,  että  ilmiöiden 
kvanttiluonne  on  tullut  jäädäkseen.  Mutta  on 


toki  mahdollista,  että  jonakin  päivänä  kvant¬ 
titeorian  korvaa  jokin  toinen,  yleisempi  teoria, 
samaan  tapaan  kuin  suhteellisuusteoria  korvasi 
Nevvtonin  mekaniikan.  Kenties  tuolloin  monet 
kvanttiteorian  tulkintaongelmista  ratkeavat: 
iopettihan  absoluuttiseen  avaruuteen  liittyneen 
filosofisen  keskustelunkin  Einsteinin  oivallus 
ajan  ja  paikan  suhteellisuudesta. 

Kari  Enqvist,  vs.  professori 

Fysiikan  laitos,  Helsingin  yliopisto 


Varapuheenjohtaja  väitteli  Diderotista  ja 
valistuksen  perinnöstä 

Skepsis  ry:n  varapuheenjohtaja  Timo  Kaitaro  väitteli  syyskuus¬ 
sa  tohtoriksi  ranskalaisen  Denis  Diderotin  filosofiasta.  Väitös¬ 
kirja  käsittelee  Diderotin  suhdetta  reduktionismiin  ja  niin 
sanotun  mekanistisen  materialismin  perinteeseen. 

Diderot  (1713-1784)  oli  valistusajan  keskeisimpiä  hahmoja  ja 
tärkeimpiä  ranskalaisen  materialismin  edustajia.  Hänen  sanotaan 
osaltaan  vaikuttaneen  siihen,  että  valistus  kääntyi  myöhemmin 
materialistiseen  suuntaan. 

Väitöstilaisuus  pidettiin  23.  syyskuuta  Helsingin  yliopistossa. 
Skeptikko  onnittelee  tuoretta  tohtoria. 


★ 

S 


Skepsiksen  Haaste  ^ 


10  000  mk  sille,  joka  pystyy  valvotuissa  olosuhteissa 
tuottamaan  paranormaalin  ilmiön 


© 

Unohdetut  nobelistit 


Tukholman  ja  Oslon  nobelkomiteat  ovat  saa¬ 
neet  taas  kerran  suururakkansa  päätökseen 
ja  eri  puolilla  maailmaa  on  uusi  joukko  onnel¬ 
lisia  tieteentekijöitä,  joiden  suurin  haave  on  saa¬ 
nut  täyttymyksensä.  Tällä  kertaa  tieteen  osuus 
palkinnonjaossa  oli  aiempaa  suurempi,  kun 
myös  rauhanpalkinto  osui  ydinaseiden  leviämis¬ 
tä  vastustavalle  tutkijoiden  Pugvvash-järjestöllc 
ja  sen  johtajalle  Joseph  Rotblatille. 

Mutta  tiesittekö,  että  Yhdysvalloissa  arvo¬ 
valtainen  Massachusetts  Institute  of  Technology 
jakaa  myös  vuosittain  nobeleja,  joita  kutsutaan 
ig-nobeleiksi.  Tämän  vuoden  palkinnot  ovat 
ilmeisesti  vielä  jakamatta,  joten  kerromme  viime 
vuoden  palkituista,  koska  tiettävästi  niitäkään  ei 
ole  julkistettu  Suomessa.  Palkinnonsaajat  ja 
palkinnon  perusteet  julkaistiin  Scientific 
American  -lehdessä  joulukuussa  1994. 

Fysiikan  nobel  myönnettiin  Japanin  ilmatie¬ 
teen  laitokselle  maanjäristyksiä  koskeneista 
tutkimuksistaan.  Laitoksen  tutkijat  olivat  yrittä¬ 
neet  seitsemän  vuoden  ajan  selvittää,  mahtoivat- 
kohan  kissakalojen  pyrstönheilahdukset  saada 
aikaan  maanjäristyksiä.  Vastaavanlaista  teoriaa 
on  pyritty  soveltamaan  pyörremyrskyjen  syn¬ 
tyyn  maalla.  Siinä  tosin  on  käytetty  ns.  Perho 
sensiipiteoriaa. 

Psykologian  nobelin  sai  Singaporen  entinen 
pääministeri  Lee  Kuan  Yew  tutkimuksistaan 
niin  sanotun  kielteisen  vahvistamisen  vaikutuk¬ 
sista.  Hän  oli  nimittäin  30  vuoden  ajan  kerännyt 
tutkimusaineistoa  rankaisemalla  kansalaisia 
"missä  tahansa  heidät  tavattiinkin  syljeksimässä, 
tiputtelemassa  purukumeja  tai  syöttämässä 
puluja". 

Taloustieteen  nobelin  sai  puolestaan  chile¬ 
läisen  valtionyhtiön  Codelcon  entinen  työntekijä 
Juan  Pablo  Daville  kyvystään  lyhyessä  ajassa 
hukata  puoli  prosenttia  maan  bruttokansantuot¬ 
teesta.  Davillen  nerokas  idea  oli  ohjelmoida 
yhtiön  tietokone  niin,  että  se  suoritti  aina  ostoja 
silloin  kun  piti  myydä. 

John  Hagelin  Maharishin  kansainvälisestä 
yliopistosta  sai  nobelin  rauhanpalkinnon.  Hän 
oli  onnistunut  saaman  meditaation  avulla  ri¬ 


kollisuuden  vähenemään  Washington  D.C:ssä 
18  prosenttia,  tai  ainakin  hän  itse  uskoi  niin. 

Kirjallisuuspalkinnon  sai  suomalaistenkin 
tuntema  L.Ron  Hubbard  kirjastaan  Dianetics. 
Nobelkomitea  piti  hänen  kirjaansa  "järisyttävän 
hyvänä". 

Koe,  jota  ei  voida  toistaa 

Scientific  American  kertoo,  että  palkinnot  jaet¬ 
tiin  Massachusetts  Institute  of  Technologyssa 
lokakuussa  1200  hurraavan  kutsuvieraan  läsnä¬ 
ollessa.  Paikalla  oli  myös  aiemmin  Pohjois¬ 
maissa  palkittuja  nobelisteja,  joiden  tehtävänä 
oli  pitää  30  sekunnin  mittaisia  Heisenbergin 
tarkkuusperiaate  -luentoja.  Tilaisuuden  juhlapu¬ 
hujaksi  oli  kutsuttu  edellisen  vuoden  psyko¬ 
logian  nobelisti,  psykiatri  John  Mack  Harvar¬ 
din  yliopistosta.  Lauri  Gröhn  kertoo  tämän 
lehden  kirjallisuuspalstalla.  millaisesta  tutki¬ 
muksesta  hän  palkintonsa  sai.  Ilmeisestikin 
tutkimuksen  aiheuttaman  kohun  säikäyttämänä 
Mack  ei  kuitenkaan  uskaltautunut  paikalle. 

Massachusetts  Institute  of  Technogy  Mu¬ 
seum  ja  "tiedelehti"  Annals  of  Improbable 
Research  perustivat  kyseiset  nobelit  vuonna 
1991,  jolloin  ne  myös  jaettiin  ensimmäisen 
kerran.  Palkintolautakunnan  mukaan  nimi  viittaa 
Alfred  Nobelin  kaukaiseen  sukulaiseen  Igna¬ 
tius  Nobeliin,  jota  pidetään  eräänä  limonaadin 
keksijöistä.  Itse  palkinto  myönnetään  sellaisesta 
merkittävästä  tutkimuksesta  tai  toimista,  joita 
"ci  voida  tai  ei  pidä  missään  olosuhteissa 
toistaa". 

PS:  Pahantahtoiset,  ilmeisesti  palkinnotta 
jääneet  tiedemiehet  väittävät,  ettei  kyseistä 
Ignatius  Nobelia  olisi  koskaan  ollut  olemas¬ 
sakaan.  On  myös  väitetty  että  lyhenne  ig  tulee 
englanninkielen  sanasta  ignorance.  Annals  of 
Improbable  Research  -lehti  tunnetaan  tieteen 
"Mad"-lehtenä. 

Ilpo  V.  Salmi 

Menneisyys  ja  maailman¬ 
kuvat  kohtasi vat  Skepsik¬ 
sen  kesäretkellä  Turussa 

Skepsiksen  tämän  vuoden  kesäretkeä  elokuun 
viimeisenä  viikonloppuna  voisi  kuvata  matkaksi 
elämän  syvimpiin  syövereihin.  Tarjolla  oli 
shamanismia,  humanismia,  muinaista  elämän¬ 
menoa,  galakseja  ja  videotaidetta;  aikamatkailua 
ajassa  ja  avaruudessa. 

Retken  ensimmäinen  kohde  oli  keväällä 
tupakkatehtailija  Rettigin  palatsiin  avattu  Ahoa 
Vetus  -museo,  jossa  voi  tutustua  vanhojen 
raunioiden  kautta  turkulaiseen  elämänmenoon 
vuosisatojen  taakse.  Rauniot  löydettiin  runsas 
vuosi  sitten  museon  laajennustöiden  yhteydessä. 
Maakerrosten  alta  paljastui  katukivetyksiä  ja 
vanhojen  rakennusten  kellareita,  joista  van¬ 
himmat  ajoittuvat  1300-luvullc  ja  nuorimmat 
1700-luvulle.  Paikalta  on  löydetty  muun  muassa 
Auran  vanhan  kylpylän  jäänteitä. 

Ahoa  Vetukscssa  yhtyvät  kirjaimellisesti 
vanha-  ja  uusiaika.  Alunperinkin  nykytaiteen 
museoksi  tarkoitetun  palatsin  varsinaisissa  näyt¬ 
telytiloissa  on  esillä  Matti  Koivusolan  moder¬ 
nin  taiteen  kokoelma.  Retken  aikana  museossa 


oli  esillä  myös  korealaisen  videotaiteilijan  Nam 
June  Paikin  näyttely,  joka  loi  huikean 
kontrastin  pohjakerroksen  muinaisaikojen 
elämänmenolle.  Aikamatkailusta  kiinnostunei¬ 
den  kannattaa  siis  vierailla  Turussa. 

Shamanistista  terapiaa 

Aikamatkailusta  siirryttiin  lounaan  jälkeen 
matkalle  ylisiin  maailmoihin  ja  manalan 
majoille.  Shamanismilla  sielua  ja  ruumista 
voiteleva  Anu  Suomela  oli  kutsuttu  Turun 
Raatihuoneelle  kertomaan  nykyshamanismista  ja 
sen  käytöstä  terapiamuotona. 

Suomela  vertasi  shamanistista  terapiaa 
hahmoterapiaan.  Erilaisten  symbolien  avulla 
järkkynyt  mieli  pyritään  palauttamaan  tasapai¬ 
noon.  Siinä  sivussa  shamaani  voi  "repäistä 
ruumiista  irti"  myös  fyysiset  sairaudet. 

Shamanismi  nykymuodossaankin  perustuu 
Suomelan  mukaan  vanhoihin  perinteisiin  ja 
ikiaikaisiin  uskomuksiin  henkien  kykyyn  paran¬ 
taa  maalliset  vaivat.  Kaikilla  olioilla  -  elollisilla 
ja  elottomilla  -  on  henki;  myös  Suomelan 
tietokoneella  ja  tulostimella,  jotka  käyvät  jatku¬ 
vaa  vuoropuhelua  sekä  Suomelan  kanssa  että 
keskenään.  Maailma  jakaantuu  kolmeen  tasoon. 


Osa  kesäretkeläisistä  Turun  merenkulkumuseon  pihalla 

yliseen,  jossa  asuvat  esi-isät  ja  jossa  sielut 
syntyvät  ja  vaeltavat,  keskiseen,  jossa  ihminen 
asuu,  sekä  alimpaan  henkien  maailmaan. 

Terapiassa  shamaani  vie  potilaan  matkalle 
manalan  maille  kysymään  hengiltä  neuvoa, 
miten  kiusallisista  vaivoista  päästään  eroon. 
Shamanismin  mukaan  ihminen  sairastuu,  kun 
hän  menettää  voimaeläimensä  ja  matkan 
tarkoitus  onkin  pyydystää  tämä  voimaeläin 
takaisin.  Matkalla  saatetaan  tarvita  myös  kas¬ 
vien  henkien  apua,  ja  siksi  shamaanin  on  tärkeää 
tuntea  kasvien  fyysinen  ja  henkinen  puoli. 

Terapiassa  tarvitaan  melua  pitäviä  apuvä¬ 
lineitä,  joiden  avulla  potilas  saatetaan  kevyeen 
transsitilaan.  Muutoin  matka  ci  onnistu.  Apu¬ 
välineeksi  käy  hyvin  vaikka  peltipurkki,  mutta 
oikea  shamaani  hankkii  kunnollisen  rummun. 
Helistimellä,  joka  voi  olla  vaikka  tulitikkuaski, 
kutsutaan  matkan  aikana  henkiä  apuun. 
Suomelan  mukaan  helistimellä  tehdään  myös 
tautimääritykset.  Se  kertoo,  missä  osassa  ruu¬ 
mista  vaiva  sijaitsee. 

"Olennaista  matkalle  lähdössä  on,  että 
lähtijällä  on  jokin  kysymys  tai  tehtävä,  jota  hän 
lähtee  selvittämään",  Suomela  kertoi. 

Matka  voidaan  tehdä  joko  niin,  että  potilas 
tekee  matkan  itse,  jolloin  shamaani  istuu 
vieressä  ja  kuuntelee  matkaajan  matkaker¬ 
tomusta,  tai  että  shamaani  hakee  voimaeläimen 
ja  puhaltaa  sen  sitten  potilaaseen. 

Jos  tavalliset  henget  eivät  pysty  potilasta 
auttamaan,  neuvoa  voidaan  kysyä  kuolemalta. 
"Kuolema  on  hyvä  neuvonantaja,  koska  se  on 
äärimmäinen  keino.  Asioiden  suhteellisuus 
muuttuu  silloin  kun  elävä  menee  kysymään 
neuvoa  kuolemalta".  Suomela  selvitti. 

Shamanismiin  kuuluvat  myös  fetissit.  "Jos 
elämässäsi  on  jokin  vaikea  asia,  esimerkiksi 
jokin  luonteenpiirre,  josta  haluaisit  päästä 
eroon,  keräät  tätä  kuvaavia  symboleja,  lähdet 
matkalle,  jossa  hankit  vaivastasi  lisätietoja  ja 
matkan  jälkeen  poltat  rituaalisesti  fetissin". 
Suomela  kertoi.  Tällä  touhulla  on  tarkoitus 
lopullisesti  hävittää  kyseinen  vaiva. 

Matkalle  kannattaa  lähteä  paikassa,  jolla  on 
erityinen  voimallinen  vaikutus.  Tällaisia  paik¬ 
koja  on  runsaasti  esimerkiksi  Ruokoiahdella. 


Siellä  sijaitsevat  myös  tunnetuimmat  ja  par¬ 
haiten  säilyneet  muinaiset  kalliomaalaukset. 

Suomelan  mukaan  shamanistisella  terapialla 
on  saatu  aikaan  hyviä  hoitotuloksia.  Paljonko 
tästä  on  sitten  suggestion  aikaan  saamaa,  siihen 
Suomela  ei  halunnut  sanoa  mitään.  Suomela  on 
itseoppinut  shamaani  eikä  hänellä  ole  psyko¬ 
login  koulutusta. 

Ihmisarvoista  humanismia 

Toisena  retkipäivänä,  sunnuntaina  Harald  Bjon 
Turun  humanistiyhdistyksestä  palautti  kesäret- 
keläiset  maanläheisempicn  asioiden  pariin.  Hän 
kertoi,  mitä  humanismi  tarkoittaa  nykypäivänä. 

Humanismi  organisoituneena  liikkeenä  on 
vielä  varsin  nuori.  Kansainvälinen  humanis- 
tiliike  syntyi  1950-luvulla  ja  Humanistiliitto 
perustettiin  Suomessa  1968.  Perinteitä  huma¬ 
nisteilla  kuitenkin  on  aina  antiikin  filosofeista 
lähtien.  Myöhemmin  humanismin  käsitettä  ovat 
laajentaneet  monet  valistusajan  filosofit  ja  muut 
myöhemmät  ajattelijat. 

Keskeinen  ajatus  humanismissa  on  Bjonin 
mukaan  jo  noin  400  vuotta  ennen  ajanlaskun 
alkua  eläneeltä  kreikkalaiselta  filosofilta  Prota- 
goraalta  peräisin  oleva  ajatus,  että  ihminen  on 
kaiken  mitta.  "Humanismiin  ei  sisälly  mitään 
uskonnollisia  elementtejä.  Ihminen  on  itse 
vastuussa  omasta  maailmankuvastaan.  Siihen  ei 
tarvita  jumalia." 

Bjonin  mukaan  humanistit  pitävät  tärkeänä 
että  valtio  on  maailmankatsomuksellisesti  sitou¬ 
tumaton  ja  siksi  he  kannattavat  valtion  ja  kirkon 
eroa.  Humanistit  haluavat  myös  edistää  avointa 
ja  vapaata  keskustelua,  jotta  minkäänlaiset 
yksittäiset  auktoriteetit,  ovat  ne  sitten  talou¬ 
dellisia  tai  poliittisia,  eivät  saa  yhteiskunnassa 
ylivaltaa.  Valtion  tehtävä  yhteiskunnassa  on 
Bjonin  mukaan  puolustaa  ihmisoikeuksia,  rau¬ 
haa  ja  luonnonarvoja. 

Humanistiliikkeen  tärkein  tehtävä  Bjonin 
mukaan  oli  ulottaa  tieteelliseen  maailmankuvaan 
perustuva  ja  uskonnoista  vapaa  humanistinen 
ajattelu  kaikille  elämän  aloille.  Asiaansa  huma- 
nistiliike  pyrkii  edistämään  erilaisilla  keskuste- 

Yhdistys  toimii 


lukerhoilla,  seminaareilla  ja  antamalla  "uskon¬ 
notonta  sielunhoitoa"  sitä  tarvitseville.  Hän 
kertoi  itse  käyneensä  puhumassa  muun  muassa 
syöpäyhdistyksessä. 

Tilaisuuden  jälkeen  retkikunta  suuntasi  vielä 
Turun  merenkulkumuseoon  tutustumaan  Turun 
mainehikkaasta  tähtitieteestä  ja  merenkulusta 
kertovaan  näyttelyyn. 

Marketta  Ollikainen 


Hengen  ja  tiedon  messut 

Skepsis  ry  otti  tapansa  mukaan  osaa  vuotuisille 
Hengen  ja  tiedon  messuille  14-15.10.95 
suomalaisella  yhteiskoululla.  Messujen  laajuus 
ja  suosio  on  kasvanut  vuosi  vuodelta  ja  uusi 
yleisöennätys  syntyi  tänäkin  vuonna.  Messujen 
merkityksen  kasvua  kuvaa  sekin,  että  yleisradio 
teki  niistä  uutisjutun  -  skeptikot  mukaanlukien  - 
pääuutislähctykseensä. 

Messujen  rajatietotarjonta  oli  hyvin  saman¬ 
tyyppinen  kuin  edellisinä  vuosina.  Paikalla  oli 
paljon  skeptikkoa  epäilyttäviä  asioita  auroista  ja 
astrologiasta  ufoihin  ja  Finnish  Space  Energy 
Inc:iin. 

Erottuakseen  messujen  muista  kirjojen  ja 


lehtien  kaupittelijoista  ja  herättääksecn  huomi¬ 
ota  Skepsis  ideoi  osastonsa  vetonauloiksi 
kemiallisia  taikatemppuja  ja  leikkimielisen 
ennustusjärjestelmän.  Maagisen  näköisillä  kemi¬ 
allisilla  reaktioilla  pyrittiin  näyttämään  ihmisille 
että  paranormaalin  näköisillä  asioilla  voi  olla 
luonnollinen  tieteellinen  selitys. 

Pituuden,  painon  ja  kengännumeron  perus¬ 
teella  lasketut  tietokone-ennustukset  olivat 
hyvin  suosittuja:  ilmaisen  ennusteen  halusi  ja  sai 
yli  500  kävijää. 

Skepsis  tuntui  olevan  monelle  messuvieraal- 
le  piikki  lihassa  -  niin  pontevasti  jotkut  tulivat 
omaa  uskoaan  puolustamaan  ja  skeptikkoja 
kritisoimaan.  Usko  lennokkaisiin  rajatiedon 
väittämiin  on  useille  ihmiselle  hyvin  rakas  asia. 
Toki  skeptikkoihin  positiivisesti  suhtautuviakin 
ihmisiä  riitti  ja  yhdistykseen  liittyi  uusia  jäseniä. 

Robert  Brotherus 


Kemiallisia  demonstraatioita  Skepsiksen  osastolla 

Ihmeistä,  osa  2 

David  Hume 


Edelläolevassa  selvittelyssä  olemme  edellyt¬ 
täneet,  että  todistus,  johonka  väitetty  ihme 
perustuu,  ehkä  on  täysin  sitova,  ja  että  sen 
crheellisyys  olisi  suurin  kumma;  on  kuitenkin 
helppo  osoittaa,  että  olemme  olleet  liian  auliit 
myönnytyksiin  ja  että  ei  koskaan  ole  esiintynyt 
ihmetapahtumaa,  joka  olisi  niin  sitovasti 
osoitettu. 

Ensinnäkään  ei  koko  historiassa  tavata 
ihmettä,  minkä  olisi  todistanut  riittävä  määrä 
sellaisia  ihmisiä,  joiden  kiistämätön  tervejär- 
kisyys,  sivistys  ja  op¬ 
pi  antaisi  meille  ta¬ 
keita  etteivät  he  olisi 
pettäneet  itseään;  joi¬ 
den  epäilyksetön  re¬ 
hellisyys  olisi  kohot¬ 
tanut  heidät  yläpuo¬ 
lelle  jokaisen  epä¬ 
luulon,  että  heillä  on 
halua  pettää  toisia; 
joilla  ihmisten  silmis¬ 
sä  olisi  sellainen  luot¬ 
to  ja  maine,  että 
heillä  olisi  paljon  me¬ 
netettävää,  jos  heidät 
saataisiin  kiinni 

petoksesta,  ja  jotka 
samalla  todistaisivat  niin  julkisia  ja  niin 
tunnetussa  maailmanosassa  tapahtuneita  seik¬ 
koja,  että  mahdollinen  petos  ehdottomasti  tulisi 
ilmi.  Kaikki  nämä  olosuhteet  ovat  tarpeen,  jotta 
me  saisimme  täyden  luottamuksen  ihmisten 
todistukseen. 

Toiseksi  saatamme  ihmisluonnossa  havaita 
erään  periaatteen,  jonka  tarkkaan  tutkien 
huomataan  tavattomasti  vähentävän  sitä  var¬ 
muutta,  mitä  meillä  inhimillisen  todistuksen 
perusteella  saattaa  ihmeisiin  nähden  olla,  olivat 
nämä  mitä  lajia  hyvänsä.  Tavallisesti  on  meillä 
ajattelussamme  oppaana  se  periaate,  että  ne 
oliot,  joista  meillä  ei  ole  mitään  kokemusta,  ovat 
niiden  kaltaisia,  joista  meillä  sitä  on;  että  se 
minkä  olemme  havainneet  tavallisimmaksi,  on 


myöskin  todennäköisintä,  ja  että  kun  esiintyy 
keskenään  vastakkaisia  todistusperusteita,  mei¬ 
dän  tulee  antaa  etusija  niille,  jotka  perustuvat 
suurimpaan  määrään  entisiä  kokemuksia.  Mutta 
vaikka  me  tätä  sääntöä  noudattaen  helposti 
hylkäämme  jokaisen  jonkun  verran  tavattoman 
ja  uskomattoman  seikan,  ei  mielemme  jatku¬ 
vissa  kehittelyissään  aina  ota  tästä  säännöstä 
vaaria.  Kun  jotakin  vakuutetaan  ylen  käsittämät¬ 
tömäksi  ja  ihmeelliseksi,  olemme  ennemminkin 
taipuvaisia  tunnustamaan  tällaisen  seikan  juuri 
tämän  sen  piirteen  ta¬ 
kia,  jonka  pitäisi  riis¬ 
tää  siltä  kaikki  sen 
luotettavuus.  Ihmei¬ 
den  herättämä  häm¬ 
mästyksen  ja  ihmet¬ 
telyn  tunne,  joka  on 
miellyttävä  mielenlii- 
kutus,  virittää  tuntu¬ 
van  taipumuksen  us¬ 
koa  niihin  tapah¬ 
tumiin,  joihin  se  liit¬ 
tyy.  Ja  tämä  menee 
niin  pitkälle,  että  sel¬ 
laisetkin.  jotka  eivät 
voi  tätä  mielihyvää 
itse  välittömästi 
nauttia  eivätkä  voi  uskoa  heille  kerrottuihin 
ihmetapahtumiin,  kuitenkin  kernaasti  ottavat 
osaa  siihen  tyydytykseen,  minkä  se  meissä 
herättää,  ja  pitävät  ylpeytenään  ja  huvinaan  siten 
herättää  toisten  ihailua. 

Millä  ihastuksella  otetaankaan  vastaan  mat- 
kailijain  ihmeelliset  kertomukset,  heidän  ku¬ 
vauksensa  meri-  ja  maahirviöistä,  heidän  tari¬ 
nansa  hämmästyttävistä  seikkailuista,  kummal¬ 
lisista  kansoista  ja  ihmeellisistä  tavoista?  Jos 
vielä  uskonnon  henki  yhtyy  tähän  ihmeiden 
harrastukseen,  on  terve  järki  lopussa,  ja  inhi¬ 
millinen  todistus  menettää  sellaisissa  olosuh¬ 
teissa  kaiken  luotettavuuden.  Uskonkiihkoilija 
saattaa  olla  intoilija,  joka  kuvittelee  näkevänsä 
epätodellisia  asioita;  hän  saattaa  tietää,  että 

hänen  kertomuksensa  on  epätosi  ja  kuitenkin 
pysyä  siinä,  koska  hänen  tarkoituksensa  on  mitä 
parhain:  edistää  jotain  pyhää  asiaa.  Milloin  taas 
tällainen  petos  ci  ole  kysymyksessä,  vaikuttaa 
häneen  vahvan  kiusauksen  yllyttämä  turha¬ 
maisuus  voimakkaammin  kuin  muihin  ihmisiin 
ja  samoin  itsekkäät  pyyteet,  heidän  kuulijoillaan 
ei  tavallisesti  ole  kylliksi  arvostelukykyä  tarkis¬ 
taakseen  hänen  lausuntojensa  pätevyyttä,  ja 
siitäkin  arvostelukyvystä,  mikä  heillä  on,  he 
periaatteessa  luopuvat,  kun  näin  ylevät  ja 
salaperäiset  asiat  ovat  kysymyksessä.  Ja  vaikka 
he  olisivat  kuinkakin  taipuvaisia  sitä  käyttä¬ 
mään,  niin  miclenliikutus  ja  kiihoittunut  mieli¬ 
kuvitus  häiritsevät  sen  säännöllisen  toiminnan. 
Heidän  herkkäuskoisuutensa  lisää  kertojan  jul- 
keutta  ja  hänen  julkeutensa  taas  lumoaa  heidän 
herkkäuskoisuutensa. 

Huippuunsa  kehitetty  kaunopuheisuus  ei  jätä 
paljon  tilaa  järjelle  ja  harkinnalle,  vaan  vedoten 
pelkästään  auliitten  kuulijain  mielikuvitukseen 
tai  intohimoihin  se  ottaa  heidät  valtaansa  ja 
kahlehtii  heidän  ymmärryksensä.  Onneksi  tämä 
huippu  harvoin  saavutetaan.  Mutta  sen  vaiku¬ 
tuksen,  minkä  joku  Cicero  tai  Demosthenes 
tuskin  sai  aikaan  Rooman  tai  Ateenan  yleisössä, 
sen  jokainen  kapusiinimunkki,  sen  jokainen 
kiertävä  tai  paikallinen  saarnaaja  saa  aikaan 
ihmisten  enemmistön  keskuudessa,  jopa  suurem¬ 
massa  määrässä,  koska  hän  vetoaa  karkeisiin  ja 
alhaisiin  intohimoihin. 

Ne  monet  sepitellyt  ihmeet,  ennustukset  ja 
yliluonnolliset  tapahtumat,  joita  kaikkina  aikoi¬ 
na  on  joko  paljastettu  päinvastaisten  todistusten 
kautta  tai  jotka  itse  ovat  paljastaneet  itsensä 
järjettömyydellään,  osoittavat  riittävästi  ihmis¬ 
suvun  vahvan  taipumuksen  kaikkeen  tavatto¬ 
maan  ja  kummalliseen,  ja  järjen  kannalta  niiden 
pitäisi  herättää  epäluuloa  kaikkia  tämäntapaisia 
kertomuksia  kohtaan.  Se  on  meidän  luontainen 
ajatustapamme  myös  silloin,  kun  tavallisimmat 
ja  jokapäiväisimmät  tapahtumat  ovat  kysymyk¬ 
sessä.  Esimerkiksi:  mitkään  huhut  eivät  viriä 
niin  helposti  ja  leviä  niin  nopeasti,  varsinkin 
maaseudulla  ja  maaseutukaupungeissa,  kuin 
naimajuorut,  siinä  määrässä,  että  kahden  samaan 
säätyyn  kuuluvan  nuoren  ihmisen  tarvitsee 
tavata  toisensa  vain  kahdesti,  kun  jo  koko 
naapuristo  heti  liittää  heidät  yhteen.  Ilo  siitä, 
että  saa  kertoa  näin  mieltäkiinnittävän  uutisen. 


että  saa  levittää  sitä,  vieläpä  ensimmäisenä, 
panee  uutisen  liikkeelle.  Tämä  on  niin  tunnettua, 
ettei  kukaan  järkevä  ihminen  kiinnitä  huomiota 
tällaisiin  juttuihin,  ennen  kuin  hän  huomaa 
jonkun  paremman  todistuksen  niitä  tukevan. 
Kuinka  eivät  samat  intohimot  ynnä  toiset  vielä 
voimakkaammat  saisi  ihmisten  enemmistöä  mitä 
suurimmalla  innolla  ja  luottavaisuudella 
uskomaan  ja  levittämään  uskonnon  ihmeitä? 

Kolmanneksi  todistaa  vahvasti  kaikkia  yli¬ 
luonnollisia  ja  ihmeellisiä  kertomuksia  vastaan, 
että  niitä  esiintyy  etupäässä  tietämättömien  ja 
sivistymättömien  kansojen  keskuudessa;  ja  jos 
joku  sivistynyt  kansa  on  jotakin  sellaista  omak¬ 
sunut,  havaitaan  tämän  kansan  saaneen  sen 
tietämättömiltä  ja  sivistymättömiltä  esi-isiltä, 
jotka  siirtäessään  sen  jälkipolvelle  ovat  antaneet 
sille  sen  loukkaamattoman  pyhyyden  ja  arvoval¬ 
lan,  mikä  aina  on  perinnäisille  käsityksille 
ominainen.  Tarkastellessamme  minkä  tahansa 


"Mitkään  huhut  eivät  viriä  niin  hel¬ 
posti  ja  leviä  niin  nopeasti,  varsinkin 
maaseudulla  ja  maaseutukau¬ 
pungeissa,  kuin  naimajuorut" 


kansan  varhaisinta  historiankirjoitusta  saatamme 
luulla  joutuneemme  johonkin  uuteen  maailmaan, 
missä  koko  luonnonkuva  on  muuttunut  ja 
jokainen  seikka  aikaansaa  vaikutuksensa  toisella 
tavalla  kuin  nykyisin.  Taistelut,  kumoukset, 
rutto,  nälänhätä  ja  kuolema  eivät  koskaan  ole 
niiden  luonnollisten  syiden  aiheuttamia,  joita  me 
havaitsemme.  Ihmeet,  enteet,  ennustukset, 
jumalantuomiot  hämärtävät  kokonaan  ne  harvat 
luonnolliset  tapahtumat,  jotka  niihin  sekoittuvat. 
Mutta  koska  edelliset  vähentyvät  sivu  sivulta 
sitä  mukaa  kuin  lähestymme  valistuneita  aikoja, 
huomaamme  pian,  että  kysymyksessä  ei  ole 
mitään  ihmeellistä  tai  yliluonnollista,  vaan  että 
kaikki  johtuu  ihmissuvun  luontaisesta 
taipumuksesta  tavattomaan  ja  että  vaikka 
harkinta  ja  oppi  toisinaan  ehkäisee  tätä 
taipumusta,  ei  sitä  koskaan  voida  ihmisluon¬ 
nosta  juurineen  kitkeä. 

Omituista  on  -  niin  on  ajatteleva  lukija 
taipuvainen  sanomaan  tarkastellessaan  näitä 
kummallisia  historiankirjoittajia  -  ettei  tällaisia 
ihmeellisiä  tapahtumia  satu  koskaan  meidän 
päivinämme.  Mutta  ci  ole  mitään  outoa  siinä, 
arvelen  minä,  että  ihmiset  kaikkina  aikoina 
valehtelevat.  Onhan  jokainen  nähnyt  kylliksi 
todistuksia  tästä  heikkoudesta.  Onhan  jokainen 
kuullut,  mitenkä  moni  tällainen  ihmekertomus 
ensinnä  on  päässyt  liikkeelle,  mutta  kun  se  on 
saanut  osakseen  kaikkien  viisaiden  ja  arvos¬ 
telukykyisten  ihmisten  pilkan,  on  rahvaskin  sen 
lopulta  hyljännyt.  Voimme  olla  varmat  siitä,  että 
kaikki  nuo  mainehikkaat  valheet,  jotka  ovat 
päässeet  leviämään  ja  varttumaan  niin  valtavaan 
mittaan,  ovat  samalla  tavalla  saaneet  alkunsa, 
mutta  kun  ne  ovat  langenneet  edullisempaan 
maaperään,  ovat  ne  lopulta  kehittyneet  tällai¬ 
siksi  kummiksi,  jotka  ovat  melkein  yhtä 
ihmeellisiä  kuin  niiden  oma  sisällys. 

Viisaasti  suunnitteli  asiansa  tuo  väärä  pro¬ 
feetta  Aleksander ,  joka  nyt  on  unohdettu,  mutta 
kerran  oli  niin  kuuluisa,  kun  hän  ensimmäisten 
temppujensa  näyttämöksi  valitsi  Paflagonian. 
jossa,  kuten  Lukianos  kertoo,  kansa  oli  ylen 
tietämätöntä  ja  typerää  ja  valmis  sulattamaan 
karkeimmankin  petoksen.  Etäisellä  kansalla,  jo¬ 
ka  on  kylliksi  heikko  pitämään  asiaa  harkinnan 
arvoisena,  ci  ole  tilaisuutta  saada  parempaa 
opastusta.  Kertomukset  tulevat  sen  korviin  sata¬ 
kertaisesti  paisuneina.  Narrit  innokkaasti  levi¬ 
ttävät  vain  petosta,  kun  sen  sijaan  viisaat  ja 
oppineet  yleensä  tyytyvät  vain  pilkkaamaan  sen 
järjettömyyttä,  välittämättä  hankkia  tietoa 
sellaisista  yksityisistä  seikoista,  joiden  kautta  se 
voidaan  täsmälleen  kumota.  Täten  yllä  mainittu 
petkuttaja,  lähtien  liikkeelle  tietämättömistä 
paflagonialaisistaan  saattoi  hankkia  itselleen 
kannattajia  kreikkalaisten  filosofien,  jopa  Roo¬ 
man  ylhäisimpien  ja  etevimpien  miesten  keskuu¬ 
dessa.  Vieläpä  onnistui  hänen  kiinnittää 
puoleensa  viisaan  keisari  Marcus  Aureliuksen 
huomio,  niin  että  tämä  perusti  erään  sotaretken 
menestyksen  hänen  petollisiin  ennustuksiinsa. 

Siitä,  että  petos  pannaan  alkuun  tietämät¬ 
tömän  kansan  keskuudessa,  on  niin  suuria  etuja, 
että  vaikka  se  olisi  liian  karkea,  jotta  enemmistö 
sen  valtaan  joutuisi  (mikä,  joskin  harvoin, 
tapahtuu),  sillä  on  paljon  suurempia  menes¬ 
tymismahdollisuuksia  kaukaisissa  maissa,  kuin 


"  uskonasioissa  jokainen  eroavaisuus 
merkitsee  vastakkaisuutta,  joten  on 
mahdotonta,  että  muinaisroomalai- 
nen,  muhamettilainen,  siamilainen  ja 
kiinalainen  uskonto,  kaikki  yht' aikaa 
olisivat  luotettavasti perutellut" 


jos  sen  ensi  näyttämönä  on  taiteestaan  ja 
tieteestään  tunnettu  kaupunki.  Tietämättö- 
mimmät  ja  raakalaisimmat  näistä  raakalaisista 
vievät  kertomusta  eteenpäin.  Kenelläkään  hei¬ 
dän  maamiehistään  ei  ole  kyllin  paljon  suhteita 
eikä  kylliksi  luottoa  ja  arvovaltaa  vastustaakseen 
petosta  ja  tukehuttaakseen  sen.  Ihmisten 
taipumuksella  kaikkeen  ihmeelliseen  on  tässä 
täysi  tilaisuus  päästä  kehittymään.  Ja  täten 
tarina,  joka  on  yleisesti  hyljätty  varsinaisella 
syntymäpaikallaan,  käy  tuhannen  peninkulman 
päässä  täysin  varmasti.  Mutta  jos  Aleksander 
olisi  asuinpaikakseen  valinnut  Ateenan,  olisivat 
tämän  kuuluisan  opinahjon  filosofit  heti  kautta 
koko  Rooman  valtakunnan  levittäneet  käsityk¬ 
sensä  tästä  asiasta,  ja  näin  suuren  arvovallan 
tukemana  ynnä  kaikella  järjen  ja  kaunopu¬ 
heisuuden  voimalla  esitettynä  olisi  se  avannut 
koko  ihmissuvun  silmät.  Tosin  Lukianoksella 
oli.  kun  hän  sattumalta  matkusti  Paflagonian 
kautta,  tilaisuutta  suorittaa  tämä  hyvä  työ.  Mutta 
niin  toivottavaa  kuin  se  olisikin,  ei  aina  tapahdu, 
että  jokainen  Aleksander  kohtaa  Lukianoksen, 
joka  on  valmis  paljastamaan  hänen  petoksensa. 

Neljäntenä  ihmeiden  uskottavuutta  vähentä¬ 
vänä  seikkana  voidaan  mainita  vielä,  ettei 
mihinkään  nähden,  joita  ei  ole  suorastaan  paljas¬ 
tettu.  ole  olemassa  mitään  todistusta,  jota 
vastassa  ei  olisi  ääretön  määrä  toisia  todistajia, 
jotenka  ei  ainoastaan  ihme  kumoa  todistuksen 
luotettavuutta,  vaan  todistus  kumoaa  itse  itsensä. 
Tämä  käy  paremmin  ymmärrettäväksi,  kun 
otetaan  huomioon,  että  uskonasioissa  jokainen 
eroavaisuus  merkitsee  vastakkaisuutta,  joten  on 
mahdotonta,  että  muinaisroomalainen, 
muhamettilainen,  siamilainen  ja  kiinalainen 
uskonto,  kaikki  yhtaikaa  olisivat  luotettavasti 
perutellut.  Sen  vuoksi  jokainen  ihme,  jonka 
väitetään  tapahtuneen  jonkun  tällaisen  uskonnon 

piirissä  (ja  kaikki  ne  ovat  kukkurallaan  ihmeitä) 
ja  jonka  varsinaisena  tarkoituksena  on  vahvistaa 
sitä  erikoista  järjestelmää,  johonka  se  kuuluu, 
samalla  voimalla,  joskin  välillisesti,  kumoaa 
jokaisen  toisen  järjestelmän.  Tehdessään 
tyhjäksi  kilpailevan  järjestelmän  se  samalla 
tekee  tyhjäksi  niiden  ihmeiden  luotettavuuden, 
joihin  tämä  järjestelmä  perustuu,  täten  kaikkia 
eri  uskontojen  ihmeitä  voidaan  pitää  keskenään 
vastakkaisina  seikkoina  ja  näiden  ihmeiden 
todistusvoimaa,  oli  se  heikko  tai  vahva,  toinen 
toistansa  kumoavana.  Näin  ajatellen  huomaam¬ 
me:  Jos  uskomme  johonkin  Muhamedin  tai 
hänen  seuraajainsa  ihmeeseen,  on  meillä 
takeena  muutamien  sivistymättömien  arabia¬ 
laisten  todistus  ja  toisaalla  taas  Tilus  Liviuksen , 
Plutarkhoksen ,  Tacituksen  ja  yleensä  kaikkien 
kreikkalaisten,  kiinalaisten  ja  roomalaiskato¬ 
listen  kirjailijain  ja  todistajain  arvovalta,  jotka 
ovat  kertoneet  jostakin  ihmeestä  omassa  uskon¬ 
nossaan.  Minä  väitän,  että  meidän  tulee  suli- 
tautua  heidän  todistukseensa  siten  kuin  he  olisi¬ 
vat  maininneet  tämän  muhamettilaisen  ihmeen, 
mutta  nimenomaan  väittäneet  sitä  vastaan 
samalla  varmuudella  kuin  he  kertovat  oman 
ihmeensä.  Tämä  todistelu  saattaa  näyttää  hiuk¬ 
sen  halkomiselta,  mutta  todellisuudessa  se  on 
samanlainen  kuin  tuomarin  johtopäätös,  kun  hän 
olettaa,  että  kahden  todistajan  luotettavuuden, 
jotka  väittävät  jotakuta  syypääksi  rikokseen, 
tekee  tyhjäksi  kahden  toisen  todistus,  että  hän 
on  ollut  viidenkymmenen  penikulman  päässä 
silloin,  kun  rikoksen  väitetään  tapahtuneen. 


David  Humen  essee  "Ihmeistä"  on  julkaistu 
teoksessa  "Tutkimus  inhimillisestä  ymmär¬ 
ryksestä  (WSOY  1938)",  ja  sen  on  suomentanut 
Eino  Kaila.  Tämä  artikkeli  käsittää  esseen 
toisen  osan.  Esseen  loppuosan  julkaisemme 
seuraavassa  Skeptikossa.  (Kursivointi  sisältyy 
alkuperäiseen  tekstiin) 


Tulevia  tapahtumia 

Syksyn  yleisötilaisuudet 

Skepsiksen  syksyn  teema  "Tietoa  ihmisen 
tietoisuudesta"  jatkuu  vielä  kahdella  luento- 
kerralla. 

Keskiviikko  15.11.1995,  klo  18.00-20.00 

"Tietääkö  kissa  olevansa  kissa?"  Professori 
Kari  Lagerspetz  Turun  yliopistosta  luennoi 
eläinten  ja  ihmisen  tietoisuuden  eroista. 

Keskiviikko  13.12.1995,  klo  18.00-20.00 

"Voiko  koneella  olla  tietoisuutta,  kykeneekö 
se  ajattelemaan?"  Tutkija  Sara  Heinämaa 
Helsingin  yliopistosta  luennoi  filosofisesta 
näkökulmasta  kognitiotieteelliseen 

tutkimukseen. 

Molemmat  luentotilaisuudet  pidetään  Hel¬ 
singin  yliopiston  Porthanian  luentosalissa 
IV,  Hallituskatu  1 1,  Helsinki. 

Kevään  yleisötilaisuudet 

Keväällä  yleisötilaisuudet  jatkuvat  teemalla 
"Tietoisuuden  harhat".  Tilaisuuksien  päivä¬ 
määrät  ovat  seuraavat:  17.1,  14.2,  13.3, 
17.4,  15.5.  ja  12.6.  Tilaisuuksien  pitopai¬ 
kasta  ja  alustusten  aiheista  kerrotaan  seu- 
raavissa  Skeptikko- lehdissä  ja  muissa 
tiedotusvälineissä. 

Seuraava  lehti 

Seuraava  Skeptikko  ilmestyy  joulukuussa.  Leh¬ 
teen  tarkoitettu  aineisto  pitäisi  olla  perillä 
toimituksessa  torstaina  30.  marraskuuta  men¬ 
nessä 

Älyä  pilleripurkista 

Veijo  Saario 


1^  autta  lääkinnän  historian  ihminen  on  yrit- 

*Tänyt  lisätä  vireyttään,  älykkyyttään,  muis¬ 
tiaan  ja  suorituskykyään  yrteillä  ja  synteettisillä 
lääkeaineilla.  Yrteistä  saadut  "älylääkkeet"  ovat 
kuitenkin  ajan  myötä  osoittautuneet  mainettaan 
heikommiksi.  Niistä  on  tullut  nautintoaineita 
(kofeiini),  laittomia  piristeitä  (efedriini)  tai 
huumeita  (kokaiini). 

Mutta  ihminen  ei  anna  periksi.  Tarjolla  on  jo 
uusia  älylääkkeitä.  Yhdysvalloissa  tällaisia 
'lääkkeitä  käyttää  säännöllisesti  ainakin  sata¬ 
tuhatta  ihmistä.  Niiden  uskotaan  lisäävän  älyk¬ 
kyyttä  ja  luovuutta,  parantavan  keskittymisky¬ 
kyä  ja  muistia,  antavan  suorituskykyä  opiske¬ 
luun  ja  muuhun  henkiseen  työhön,  ja  jopa 
hidastavan  vanhenemista. 

Useimmat  älylääkkeiden  käyttäjät  ovat  kun¬ 
nianhimoisia,  terveitä,  nuoria  tai  keski-ikäisiä 
ihmisiä,  jotka  haluaisivat  parantaa  henkisiä 
kykyjään.  Monet  heistä  uskovat  kiihkeästi 
älylääkkeiden  vaikutuksiin. 

Dementia-  ja  muita  lääkkeitä 

Älylääkkeet  ovat  saaneet  nimensä  lääkeaine- 
ryhmältä  cognition  enhancers,  älyllisten  toi¬ 
mintojen  tehostajat.  Ne  ovat  sekalainen  ryhmä 
lääkeaineita,  joiden  on  koe-eläintutkimuksissa 
todettu  joko  nopeuttavan  eläinten  kykyä  oppia 
selviämään  ongelmatilanteista  (esimerkiksi 
herkkupalan  löytäminen  sokkelosta)  tai  auttavan 
eläimiä  muistamaan  pitempään  oppimansa 
keinon  selvitä  ongelmanratkaisutehtävistä. 
Näistä  aineista  on  yritetty  kehittää  lääkkeitä 
tylsistymiseen  eli  dementiaan  johtaviin 
tauteihin,  kuten  Alzheimeriin  tautiin. 

Terveen  ihmisen  älyä,  keskittymiskykyä  ja 
muistia  kyseisillä  aineilla  ei  pyrittykään  paran¬ 
tamaan.  Eläinmallit  ovat  ihmisen  älyllisiin 
suorituksiin  nähden  yksinkertaisia.  Lupaavim- 
mistakin,  eläinkokeissa  hyvin  toimivista  aineista 
(esimerkiksi  takriini)  on  kliinisissä  tutki¬ 


muksissa  saatu  dementiapotilaille  vain  vähäistä, 
useimmiten  mitätöntä  hyötyä. 

Käytännössä  älylääkkeet  ovat  kuitenkin  pal¬ 
jon  muutakin  kuin  kokeellisia  dementialääk- 
keitä.  Niiden  joukossa  on  myös  jo  käytössä 
olevia  lääkkeitä  kuten  Dcprenyl,  joka  sisältää 
Parkinsonin  tautiin  eli  täristyshalvaukseen  käy¬ 
tettävää  selegiliiniä.  Sen  on  osoitettu  voimis¬ 
tavan  L-dopan,  tärkeimmän  parkinsonlääkkeen 
tehoa,  ja  lievästi  hidastavan  taudin  etenemistä. 
Myös  itse  L-dopaa  käytetään  älylääkkeenä. 

Parkinsonin  tautia  sairastavat  kärsivät  taudin 
loppuvaiheissa  älyllisten  toimintojen  heikkene¬ 
misestä.  Heiltä  dopamiinin  määrä  on  aivoissa 
alentunut  ja  tilannetta  korjataan  antamalla 
dopamiinin  esiastetta,  L-dopaa.  Terve  ihminen 
saa  suurista  L-dopa-annoksista  monia  sivu¬ 
vaikutuksia,  muun  muassa  pakkoliikkeitä  ja 
mielisairauden  kaltaisia  harhoja.  Tilanne  on 
verrattavissa  diabetekseen:  terve  ihminen  saa 
lisäinsuliinista  vain  haittoja,  insuliinidiabee¬ 
tikolle  aine  on  elintärkeä. 

Älylääkkeenä  käytetään  myös  muun  muassa 
vasopressiinia,  aivojen  erittämää  hormonia,  joka 
säätelee  virtsan  eritystä.  Suurilla  annoksilla  se 
supistaa  kohtua,  aiheuttaa  ripulia  ja  voi 
heikentää  verenkiertoa  sydämen  sepelvaltimois¬ 
sa.  Näyttöä  sen  hyötyvaikutuksista  ihmisen 
aivojen  toimintaan  ei  sen  sijaan  ole. 

Lisäksi  älylääkitykseen  kuuluu  usein  lääk¬ 
keen  näköisiä  luontaistuotteita,  vaihtoehto¬ 
lääkinnän  piiriin  kuuluvia  valmisteita  ja  eri¬ 
tyisruokavalioita.  Monia  näitä  valmisteita  saa 
postimyynnistä.  Yhdysvalloissa  on  jo  kehittynyt 
aivan  oma  älylääkkeiden  tehosta  vakuuttuneiden 
uskovaisten  joukko.  On  jopa  baareja,  joissa 
myydään  muistinparannuscocktaileja.  Nämä 
juomat  sisältävät  antioksidantteja  ja  hermo¬ 
soluille  tarpeellisiksi  uskottuja  ravintoaineksia, 
kuten  lesitiiniä. 

Apetta  aivoille 

Helmikuun  alussa  esitettiin  television  Prisma- 
ohjelmasarjassa  raportti  "Apetta  aivoille".  Oh¬ 
jelma  alkoi  otoksella  yleisötilaisuudesta,  jossa 
kirjailija  Mark  Heley  luennoi  aiheesta  "Äly- 
lääkkeet,  älyä  parantava  ruoka  ja  elämän  piden¬ 
täminen".  Hän  kertoi  valmistautuneensa  luen¬ 
toon  aloittamalla  lääkityksen  jo  viikkoa  etukä¬ 
teen,  jotta  saisi  älykkyytensä  mahdollisimman 
hyväksi. 

Hän  käytti  vasopressiiniä,  jota  hän  jopa 
kesken  luennon  suihkautti  sieraimiinsa  todeten, 
että  aineen  muistia  parantava  vaikutus  tulee 
hyvin  nopeasti.  Hän  uskoi  älylääkityksen  te¬ 
hoon,  ja  varmaan  niin  tekivät  myös  monet  hänen 
kuulijoistaan.  Luovan  ammatin  harjoittaja  kertoi 
vakuuttavasti  omista  kokemuksistaan 
demonstroiden  lääkkeen  käyttöä  näyttävästi  jopa 
kuulijoiden  nähden.  Kirjailija  Heley  syytti 
lääketieteilijöitä  vanhanaikaisiksi,  kun  nämä 
epäilevät  älylääkkeiden  tehoa. 

Älylääkkeiden  eduista  todisti  myös  kehon¬ 
rakentaja,  osteopaatti  Steven  Davis.  Hän  kertoi 
alkaneensa  aikoinaan  käyttää  älylääkkeitä  edis¬ 
tääkseen  opiskeluaan  ja  uskoi  päässeensä 
tenteistään  läpi  niiden  avulla.  Lakimies  Mark 
E.  Rennie  esitteli  laatikollisen  lääkevalmisteita 
ja  kertoi  käyttävänsä  noin  kolmasosaa  näistä 
lääkkeistä  säännöllisesti  ja  voivansa  niiden 
ansiosta  loistavasti.  Hän  arveli  lääkkeisiin 
menevän  noin  1500  -  3000  mk  kuukaudessa. 

Plastiikkakirurgi  Vincent  R.  Forshan  kertoi 
puolestaan  vastustavansa  ammattissaan  vanhe¬ 
nemista  ulkoisesti.  Nyt  hän  halusi  tehdä  sen 
myös  sisäisesti,  älylääkkeillä.  Hän  sanoi 
lääkitsevänsä  äitiään  ja  90-vuotiasta  isoäitiään. 
Kukapa  voisikaan  epäillä  älylääkkeiden  tehoa, 
kun  näkee  vireän,  lähes  satavuotiaan  vanhuksen 
kiittelevän  saamaansa  hoitoa,  ja  lisätodistajana 
on  vanhenemisen  vastustuksen  ammattilainen, 
plastiikkakirurgi. 

Lääkkeiden  väärinkäyttöä? 

Älylääkkeen  maineessa  olevien  aineiden  ei  ole 
osoitettu  edistävän  terveiden  ihmisten  älyllisiä 
toimintoja.  Vastakkain  ovat  jälleen  yksittäisten 


käyttäjien  luja  usko  ja  suurista  potilasmääristä 
tietonsa  hankkiva  lääketiede.  Kun  terveet  käyt¬ 
tävät  näitä  lääkkeitä,  kyseessä  on  tietynasteinen 
lääkkeiden  väärinkäyttö.  Portsmouthissa  Yhdys¬ 
valloissa  sijaitsevan  St.  Mary's  Hospitalin 
lääkeinformaatio-osaston  johtajan  Simon  Wills- 
in  mukaan  tällaiselle  älylääkkeiden  väärin¬ 
käytökselle  tunnusomaisia  piirteitä  ovat: 

1 .  Käyttö  ei  kohdistu  sairauteen 

2.  Käytön  hitaasti  ilmenevät  vaikutukset 
käyttäjään  ovat  tutkimatta 

3.  Riippumatta  siitä,  tehoavatko  älylääkkeet 
vai  ei,  niiden  laajamittainen  käyttö  voi 
aiheuttaa  merkittäviä  sosiaalisia  ja  talou¬ 
dellisia  vaikutuksia 

4.  Monien  valmisteiden  farmaseuttinen  laatu 
(ainemäärät,  puhtaus)  on  epämääräinen 

5.  Hyöty  on  toteen  näyttämättä. 

Älylääkkeiden  tapauksessa  voidaan,  riippumatta 
aineiden  tehokkuudesta  tai  tehottomuudesta, 
puhua  riippuvuuden  syntymisestä.  Ensinnäkin 
hoito  on  elinikäinen  -  älykkyyttä  tarvitaan  aina, 
ja  vanhenemiseen  liittyvien  muutosten  myötä 
lääkityksen  tarve  lisääntyy.  Toiseksi  hoito  luo 
psykologisen  riippuvuuden:  jos  ei  ota  lääk¬ 
keellistä  vahvistusta  itseluottamukselleen,  ahdis¬ 
tuu  ja  epäonnistuu  helposti  älyllisissä  suo¬ 
rituksissaan  ja  päättelee,  ettei  tule  toimeen  ilman 
älylääkkeitä.  Kolmanneksi  voi  syntyä  itseään 
ylläpitävä  sosiaalinen  paine  älylääkkeiden 
käyttöön:  kun  arvelee,  että  esimerkiksi 

työpaikkaa  hakiessa  kilpahakija  käyttää  suori¬ 
tuskykyä  voimistavia  älylääkkeitä,  on  jo  lähtö¬ 
tilanne  itselle  psykologisesti  epäsuotuisa,  jollei 
itsekin  käytä  noita  valmisteita. 

Lääketehtaille  markkinarako 

Prisma-ohjelmassa  haastateltiin  myös  kahta 
lääketehtaan  lääke  tutkijaa.  Heistä  toinen  kertoi, 
että  samalla  kun  kehitettiin  uusi,  koe-eläimissä 
oppimista  nopeuttava  lääkeaine,  keksittiin  sille 
myös  uusi  käyttöaihe:  "ikääntymiseen  liittyvä 
muistin  heikkeneminen".  Jokaiselta  ainakin  yli 
40-vuotiaalta  voidaan  todeta  "ikääntymiseen 

liittyvä  muistin  heikkeneminen",  kun  tuloksia 
verrataan  25— vuotiaaseen.  Lääketehtaan  edus¬ 
tajan  mukaan  tämä  on  ainakin  Yhdysvalloissa 
monen  mielestä  pätevä  peruste  älylääkkeiden 
käytölle. 

Surreyn  yliopiston  professori  Iän  Hind- 
march,  kautta  maailman  tunnettu  psyyken¬ 
lääkkeiden  tutkija,  kertoi  ohjelmassa  kehitteillä 
olevan  160  uutta  lääkeainetta,  joista  toivotaan 
lääkehoitoa  dementiaan.  Hindmarch  piti  pelot¬ 
tavana  tilannetta,  jossa  näitä  lääkkeitä  alettaisiin 
pitää  hyödyllisinä  niille,  joilla  dementiaa  ei  ole. 
Kun  käyttäjiä  olisi  miljoonittain,  olisi  se  valtava 
taloudellinen  rasite  yhteiskunnalle.  "Lääketeh¬ 
taille  tällaisten  lääkkeiden  valmistaminen  olisi 
kuin  rahan  painamista",  vertasi  Hindmarch 
puuhan  taloudellista  tuottavuutta. 

Älylääkkeitä  koskeva  tilanne  muistuttaa 
vaihtoehtolääkintää:  älylääkkeet  ovat  ikään  kuin 
karanneet  lääketieteen  ammattilaisten  käsistä 
maallikoiden  terveyskulttuuriin,  jossa  niitä 
arvioidaan  eri  tavoin  kuin  lääketieteessä.  Kuten 
vaihtochtolääkinnässäkin,  ei  älylääkkeillä  poti¬ 
laille  tehtyjen  lääketieteellisten  tutkimusten 
huonoilla  tuloksilla  tai  tulosten  puuttumisella 
ole  juuri  mitään  merkitystä.  Älylääkkeiden  ja 
vaihtochtolääkkeiden  merkitys  ja  arvo  perus¬ 
tellaan  henkilökohtaisten  kokemusten  tulkinnoil  ¬ 
la,  joita  ohjaavat  yhtäältä  lääketieteestä  tutut 
psykologiset  tekijät  (plasebovaikutus  jne.), 
toisaalta  —  vaivihkaa  ja  taka-alalta  -  kaupalliset 
intressit. 

Älylääkkeitä  koskeva  kommunikaatio  pyri¬ 
tään  saamaan  kansankokousten  tasolle,  yhteisiin 
tapahtumiin,  joissa  näennäisasiantuntijat  (kirjai¬ 
lijat,  kehonrakentajat,  lakimiehet  jne.)  ja 
kokeilijat  todistavat  valmisteiden  erinomaisuut¬ 
ta.  He  pyytävät  kansalaisia  yhteiseen  rintamaan 
älylääkkeiden  puolesta  konservatiivisia  lääketie  - 
teilijöitä  vastaan.  Tämäkin  ilmiö  on  tuttu 
vaihtoehtolääkinnästä,  jossa  terveydenhoidon 
valinnanvapauden  nimissä  pyritään  kumoamaan 
lääketieteeseen  perustuvat  hoitojen  tehon  ja 
turvallisuuden  vaatimukset.  Onko  älylääkein- 
nostus  merkki  siitä,  että  lääketehtaiden  markki¬ 
nointiosastot  ovat  päättäneet  ottaa  käyttöönsä 
vaihtoehtolääkinnän  tehokkaiksi  osoittamat 
myyntikeinot? 

Toivokaamme  farmakologeilta  viisautta, 
etteivät  he  ainakaan  ihan  pian  keksisi  todellista 


älylääkettä.  Lääkkeet  ovat  parhaimmillaan  sai¬ 
rauksien  hoidossa,  ja  dementiapotilaille  kaiva¬ 
taan  tehokasta  lääkitystä  kovasti.  Sen  sijaan 
terveiden  lääkitseminen  tuo  aina  monia  vai¬ 
keuksia  —  älylääkkeet  ovat  siitä  ehkä  äärim¬ 
mäinen  esimerkki. 

Kirjoittaja  on  farmakologian 
dosentti  Kuopion  Yliopistossa 

Älylääkkeiden  maineessa  olevia  aineita  ja 
tuotteita 

Kasviperäiset  aineet  ja  yrtit:  ginseng,  Ginkgo 
biloba  (neidonhiuspuu)  uute.  vinkamiini  (talvi¬ 
kista  eristetty  aine),  Hydergin  (codergokriini- 
mesylaatti,  torajyväalkaloidijohdos) 

Ravintoaineet:  B-vitamiinit,  E-vitamiini, 
fcnyylialaniini,  dimetyyliaminoetanoli  (DMAE) 

Asetyylikoliinin,  hermovälittäjäaineen 
"tehostajat":  koliini,  lesitiini,  inositoli. 
asetyyli-l-karnitiini. 

Muihin  tarkoituksiin  käytössä  olevat 
lääkeaineet:  bromokriptiini  (dopamiinin  tavoin 
vaikuttava  Parkinsonin  taudin  lääke),  fenytoiini 
(epilepsialääke),  nimodipiini  (aivoverisuonia 
laajentava  kalsiuminsalpaaja),  levodopa 
(dopamiinin  esiaste,  Parkinsonin  taudin 
peruslääke),  propranololi  (beetasalpaaja;  mm. 
verenpainetaudin,  ja  sepelvaltimotaudin  lääke), 
vasopressiini  (virtsan  eritystä  säätelevä 
hormoni),  prokaiini  (puudute;  Gerovitalin 
"vaikuttava"  aine) 

Pyrrolidonijohdokset:  pirasetaami, 
pramirasetaami,  oksirasetaami,  anirasetaami 
nebrasetaami 

Keskustelua 


Taideopetus  ei  ole 
tiedettä  ollenkaan!!! 

Minkälaista  on  tiede,  jonka 
kunnon  skeptikko  hyväksyy? 
Oman  ymmärrykseni  mukaan 
se  on  havaintoihin  ja  tutki¬ 
muksiin  noj  aavaa  tiedettä.  Se 
etsii  selitystä  ilmiöille,  joita 
voimme  kollektiivisesti  havai¬ 
ta.  Tai  sitten  se  on  tiedettä, 
joka  luo  ensin  teorian  ja  sitten 
nöyrästi  ja  totuusarvoa  ennalta 
vaatimatta  tutkii  tämän  teorian 
paikkansapitävyyttä.  Kaikki 
muu  tieteenharjoittaminen  saa¬ 
nee  skeptikkojen  varaukset¬ 
toman  epäilyksen. 

Tahtoisin  tähän  ajatukseen 
nojaten  herättää  skeptikko  vel¬ 
jet  ja  -sisaret  kiinnostumaan 
myös  sellaisista  ilmiöistä,  jotka 
ovat  tärkeitä  koko  yhtei¬ 
söllemme,  mutta  silti  jääneet 
vähemmälle  huomiolle  julki¬ 
suuden  ja  skeptikoidenkin  kes¬ 
kittyessä  enemmän  muun 
muassa  ufo-ilmiöihin  ja  stei- 
nerpedagogi  ikkaan . 

Tekstini  alun  määritelmää 
ajatellen  kysyn,  mihin  katego¬ 
riaan  kuuluu  nykyinen  taide¬ 
opetuksemme?  Onko  myös  tie¬ 
demaailmasta  löydettävissä  il¬ 
miöitä,  joita  tulisi  tarkastella 
alla  olevien  väittämieni  valos¬ 
sa? 

Tunnen  itse  parhaiten  mu¬ 
siikin-  ja  erityisesti  vielä  pia- 
nonsoitonopetuksen,  joten  käy¬ 
tän  sitä  esimerkkinä.  Voitte 
itse  kukin  tarkastella  itsellenne 
tutumpia  taiteen  (ja  tieteen) 
aloja  ja  arvioida,  löytyykö 
niistä  vastaavuuksia. 

Pianonsoitonopetus  perus¬ 
tuu  edelleenkin  hyvin  pitkälti 


siihen,  että  tehdään,  kuten  on 
tehty  ennenkin  sen  enempää 
miettimättä,  miksi  tehdään  ja 
mitä  tehdään.  On  erilaisia  kou¬ 
lukuntia;  esimerkiksi  sormi- 
järjestyksiä,  käden  asemia  ja 
istuma-asentoja  saatetaan  opet¬ 
taa  hieman  eri  tavalla. 
Merkittävintä  kuitenkin  lienee 
se,  että  kaikki  julkisen  sektorin 
hyväksymät,  tukemat  ja  rahoit¬ 
tamat  koulukunnat  ja  oppi¬ 
laitokset  opettavat  "musiikin 
teoriaa". 

Onko  tässä  kysymys  siitä, 
mitä  alussa  peräänkuulutin. 
Onko  olemassa  jokin  kollek¬ 
tiivinen  havainto,  jokin  ilmiö, 
jonka  ominaisuuksia  tällä  teo¬ 
retisoinnilla  yritetään  selvit¬ 
tää?  Mielestäni  ci  ole.  Taide- 
elämysten  arviointi  on  täysin 
subjektiivinen  ja  kunkin  ha¬ 
vainnoijan  psykodynamiikasta 
riippuvainen  asia.  Kokemuk¬ 
seni  mukaan  ei  myöskään  ole 
olemassa  mitään  oikeaa  tek¬ 
niikkaa  jonkin  instrumentin, 
esimerkiksi  pianon  soittami¬ 
sessa.  Pianostakin  saa  ääniä 
vaikka  varpailla. 

Entä  onko  luotu  teoria,  jon¬ 
ka  paikkansapitävyyttä  nyt 
nöyrästi  tutkitaan?  Onko  ny¬ 
kyinen  opetusjärjestelmä  julis¬ 
tautunut  ainoaksi  totuudeksi? 
Kaikkihan  me  tiedämme,  mikä 
on  vastaus:  taidekoulutusta 
konservatiivisempia  opetusalo¬ 
ja  saa  hakemalla  hakea. 

Minusta  näyttää  pahasti 
siltä,  että  esimerkkini,  pianon¬ 
soitonopetus,  ja  hyvin  pitkälle 
kaikki  muukin  taideopetus  ei 
ole  minkäänlaista  tiedettä.  Se 
ei  myöskään  yritä  todentaa 
mitään  kiintoisaa  teoriaa.  Se 


yrittää  teoretisoida  itselleen 
akateemisuuden  ja  tieteellisyy¬ 
den  viitan  vailla  minkäänlaista 
todellista  kiinnostusta  rehel¬ 
liseen  ja  skeptiseen  tieteen  har¬ 
joittamiseen. 

Voi  olla,  että  olen  näkö- 
kyvytön  sen  vuoksi,  että  mi¬ 
nulla  on  kuten  sanotaan  "oma 
lehmä  ojassa".  Työkseni  näet 
vedän  Järnefelt-instituuttia,  jo¬ 
ka  tutkii  ja  opettaa  intuitioon 
pohjaavaa  luovuusajattelua. 
Oudosta  aiheesta  huolimatta 
katson  meidän  toimintamme 
kuuluvan  toiseen  kategoriaan 
mitä  aidoimmin  ja  rehelli- 
simmin.  Meillä  on  kiintoisa 
teoria  taidekokemuksesta  ja  se 
on  täysin  objektiivisesti  tut¬ 
kittavissa. 

Nykyinen  taideopetus,  jota 
annetaan  muun  muassa  Sibeli- 
usakatemiassa,  perustuu  van¬ 
han  tradition  selittämiseen  ja 
teoretisointiin:  esimerkiksi  sor- 
minäppäryyden  salojen  opet¬ 
tamiseen.  Meidän  vero¬ 
rahoillamme  rahoitetaan  mil¬ 
jardiluokan  pseudotieteen  har¬ 
joitusta,  joka  ei  perustu  mi¬ 
hinkään  eikä  johda  mihinkään! 

Keskustelua  toivoen 

Richard  Järnefelt 

skeptikko,  rehtori,  pianisti 

Kirjat 


Kirjat 


Tauti  nimeltä 
abduktio 

John  E.  Mack: 

Abduction,  human  encounters 
With  Aliens  U.S.A,  1994 

Harvard  Medical  Schoolin 
psykiatrian  professorin  John 
E.  Mackin  kirja  Abduction, 
Human  Encounters  With  Ali¬ 
ens  on  tuottanut  iloa  ufohar¬ 
rastajille:  ihan  oikea  professori 
pitää  sieppauskertomuksia  sa¬ 
nanmukaisesti  totena 

Kirja  on  toisaalta  tuottanut 
päänvaivaa  Mackin  oppilai¬ 
toksen  hallinnolle.  Se  asetti 
tutkimuskomitean  arvioimaan, 
täyttääkö  Mackin  työ  laitoksen 
laatukriteerit.  Piti  myös  var¬ 
mistaa,  ettei  Mack  työssään 
käytä  potilaita  hyväkseen  tai 
vahingoita  heitä.  Tutkimuksen 
vapauden  nimissä  Mack  sai 
komitean  päätöksen  perus¬ 
teella  jatkaa  työtään.  Hän  sai 
kuitenkin  laitoksen  dekaanilta 
julkisen  varoituksen  ja  keho¬ 
tuksen  välttää  ufoharrastuksen 
ja  ammatinharjoituksen  sekoit¬ 
tamista  keskenään. 

Mack  on  haastatellut  yli  80 
"sieppauspotilasta"  ja  on  valin¬ 
nut  kirjaansa  13  tapaus¬ 
kertomusta.  Mackin  kiinnostus 
sieppauksiin  heräsi,  kun  hän 
tutustui  Intruders- kirjan  teki¬ 
jään  Budd  Hopkinsiin,  joka 
on  ammatiltaan  maalari  ja 
kuvanveistäjä  ja  "abduktio- 
tutkimuksen"  uranuurtaja  eri¬ 
koisalanaan  "keinohedelmöitys 
ja  sikiönsiirto". 

Mack  ei  tunne  lähdekri¬ 
tiikin  käsitettä  ja  erilaisten  ufo¬ 
konferenssien  raportit  kel- 


paavat  siinä  missä  Hopkinsin 
kirjatkin.  Rouva  Rauni-Leena 
Luukasen  mainostamassa 
MIT:n  abduktiokonferenssissa, 
jonka  Mack  ja  fyysikko  David 
Pritchard  organisoivat,  oli 
yhtenä  luennoitsijana  tuo  sa¬ 
mainen  Hopkins.  Skeptikko 

Philip  Klassin  kirjoja  ja 

nimeä  Mack  ei  mainitse. 

Mackin  tapa  "todistella" 
asioita  vaikuttaa  pikemmin 

juridiikalta  kuin  tieteellisyy¬ 
deltä.  Hypnoosin  luotettavuus- 
ongelman  Mack  kuittaa  Daniel 
Brownin  väitteellä  (Mackin 
henkilökohtaisesti  saama 
tieto),  ettei  "tälle  popu¬ 

laatiolle”  ole  tutkimuksia,  jot¬ 
ka  osoittaisivat  hypnoosin  epä¬ 
luotettavuuden.  Yhtäällä  Mack 
toteaa,  että  siepatut  ovat  hel¬ 
posti  hypnotisoitavissa  ja  toi¬ 
saalla,  että  siepatut  ovat  vai¬ 
keasti  suggeroitavissa. 

Mack  kritisoi  new  agen 
perinteiden  mukaisesti  "newto- 
nilais-karteesista  tiedepara- 
digmaa".  Hän  puhuu  rouva 
Luukasen  tapaan  muista  ulot¬ 
tuvuuksista  ja  viittaa  kymme¬ 
nissä  kohdissa  telepatiaan,  il¬ 
man  epäilyksen  häivääkään. 
Mackin  mukaan  enemmistö 
humanoideista  tulee  "muista 
ulottuvuuksista"  ja  luonnolli¬ 
sesti  humanoiden  kanssa  kom¬ 
munikoidaan  telepaattisesti. 

USA:n  "ufoaalto"  1800- 
luvun  lopussa  (ks.  Skeptikko 
1/94,  Ilmalaivahysteriaa  sadan 
vuoden  takaa)  ja  Barney  ja 
Betty  Hillin  tapaus  ovat 
Mackille  todisteita  ufoista, 
muita  näkökulmia  ei  edes 
pohdita.  Sieppausten  "todel¬ 
lisuus"  johdattelec  Mackin 


muutamalla  rivillä  pohtimaan 
havaintoja  ja  tietoisuuden  taso¬ 
ja  ja  heti  sitten  kollektiivista 
tietoisuutta,  arkkityyppejä. 
Brasilian  kautta  päästään  jäl¬ 
leensyntymiin  ja  lopulta  sie¬ 
pattu  onkin  "moderni  Dante", 
joka  matkansa  jälkeen  "palat¬ 
tuaan"  sänkyynsä  tai  autoonsa 
joutuu  "järjestämään  maail¬ 
mankuvaansa  uudelleen". 

Useissa  Mackin  tutkimissa 
tapauksissa  sieppaukset  ovat 
alkaneet  kolmen  vuoden  iässä. 
Skeptikon  mieleen  tulee  vaie¬ 
ntui  stosyndrooma  tai  sivuper¬ 
soonat.  USA:ssa  näyttää  ole¬ 
van  varsinaisia  ihmelapsia: 
"jopa  kaksivuotiaat  lapset  ovat 
puhuneet  sieppauskokemuk- 
sistaan"  (sivu  17). 

Vallan  hauska  on  se  kohta, 
jossa  siepattu  vauva  palau¬ 
tetaan  pinnasänkyynsä  siten, 
että  pää  jää  puristukseen  ta¬ 
valla.  jota  "vauva  ei  itse  olisi 
voinut  saada  aikaiseksi.”  Kir¬ 
jan  hilpein  kohta  on  kuitenkin 
se  Hopkinsin  kertomus,  jossa 
kaksi  siepattua  palautetaan 
vahingossa  toistensa  autoihin. 
Autot  kohtaavat  maantiellä  ja 
siepatut  havaitsevat  autojen 
vaihtuneen.  Luonnollisesti  pa¬ 
lautus  peruutetaan  ja  tilanne 
korjautuu.  Ilmeisesti  ufoaluk- 
sen  konsolista  löytyy  "undo". 
Mack  jaksaa  muistuttaa  luki¬ 
jaa.  että  länsimainen  tieteel¬ 
linen  paradigma  on  jäykistynyt 
"teologiaa  muistuttavaksi" 
opiksi.  Sieppaukset  taas  ovat 
sukuongelma,  koska  eräissä 
tapauksissa  sieppauksia  on  ta¬ 
pahtunut  "kolmessa  tai  nel¬ 
jässä  sukupolvessa". 

Siepatut  ovat  Mackille  tut¬ 
ki  muspartnereita  (co-investi- 
gator),  ja  hän  soveltaa  Stanis¬ 
lav  ja  Christina  Grofin  ke¬ 
hittämää  "holotrooppista  hen- 
gitysmcnetelmää",  jossa  sicp- 
pauskokemuksen  tunnekuohut 
koetaan  vahvoina  fyysisesti 
voimakkaina  ilmaisuina. 

Visuaaliset  ufohavainnot 
Mack  ottaa  sellaisenaan.  Sei¬ 
nien  läpi  kävelyt  ja  hybridi- 
vauvat  ovat  Mackin  mielestä 
todellisuutta.  Osalla  siepatuista 
on  duaalincn  "humanalien 
identity"  eli  he  ovat  muualta 
kotoisin.  Mack  pitää  myös 
tosina  kertomuksia  poistetuista 
sikiöistä,  vaikka  nyt  muis¬ 
taakin  mainita,  ettei  yhtään 
todistetta  asiasta  ole.  Mackin 
fyysikkoystävä  Prichard  on 
tutkinut  "implantteja",  mutta 
siltä  rintamalta  ei  kuitenkaan 
ole  löytynyt  mitään  todisteeksi 
kelpaavaa. 

Skeptikkoa  kiinnostavat 
ensi  vaiheessa  todisteet,  joiden 
mukaan  siepattu  on  todella 
ollut  pois  sängystä  tai  autosta. 
Aviopuoliso  kun  ci  koskaan 
huomaa  mitään.  Mack  kertoo, 
että  maailman  ainoa  ulkopuo¬ 
lisen  antama  todiste  on  Hop- 
kinsin  dokumentoima  Linda 
Cortilen  tapaus.  Ystävätär 
kertoi  Lindan  kävelleen  ufoon 
12.  kerroksen  ikkunasta.  Tuo¬ 
kin  tapaus  on  romutettu  Klas- 
sin  toimesta.  Mack  viittaa 
myös  useita  päiviä  kadoksissa 
olleen  Travis  Waltonin  ta¬ 
paukseen.  Skeptikoilla  on  asi¬ 
asta  omat  näkemyksensä,  mut¬ 
ta  Mackille  riittää  todisteeksi 
Waltonin  oma  kirja,  joka 


löytyy  luonnollisesti  lähde¬ 
luettelosta. 

Mackin  mielestä  pitäisi 
sieppaukset  selittävän  teorian 
pystyä  selittämään  seuraavat 
asiat  (sivu  43):  1)  kertomusten 
yhdenmukaisuus,  2)  siepattu¬ 
jen  hyvä  mielenterveys,  3) 
fyysiset  jäljet  siepatuilla,  4) 
samanaikaiset  muiden  tekemät 
ufohavainnot  ja  5)  kaksi- 
kolmivuotiaiden  raportit. 

Tässä  skeptikon  ensimmäi¬ 
nen  selitysyritys:  kohtaan  1) 
lukuisat  kirjat  ja  elokuvat,  2) 
henkisesti  sairaat  eivät  lue  new 
age  kirjoja,  3)  vrt.  Vertavuo¬ 
tavat  madonnat.  4)  "havain¬ 
toja"  löytyy  rajattomasti  5) 
valemuistosyndrooma,  sivu¬ 
persoonat,  confabulaatio... 

Tapauskertomukset  ovat 
sitten  luku  sinänsä.  Luon¬ 
nollisesti  ufoaluksissa  vallitsee 
sukupuolihierarkia.  Sairaan¬ 
hoitajat  ovat  yleensä  nais¬ 
puolisia.  Ensimmäisessä  ta¬ 
pauskertomuksessa  nyt  lähes 
viisikymppinen  Ed  kertoo 
hänelle  noin  1 5-vuotiaana 
tapahtuneesta  sieppauksesta. 
Hän  oli  vanhempiensa  ja 
kaverinsa  kanssa  lomailemas¬ 
sa.  Vanhemmat  majoittuivat 
mökkiin  ja  pojat  autoon,  jossa 
he  iltasella  keskustelivat  tule¬ 
vista  uimarantavalloituksis- 
taan.  Ed  vaipui  uneen.  Sitten 
se  tapahtui:  Ed  löysi  itsensä 
alastomana  avaruusaluksesta, 
jossa  kaunis  hopeahiuksinen 
blondi  oitis  rakastui  häneen,  ja 
pari  suoritti  yhdynnän,  joka  oli 
Edin  ensimmäinen.  Mackin 
mielestä  on  myös  merkittävää, 
että  Edin  tapaus  sattui  kaksi 
kuukautta  ennen  Hiilien  kuu¬ 


luisaa  sieppausta.  Eikä  Mack 
epäile  yhtään  kun  Ed  kertoo, 
että  hänellä  ja  muillakin  ihmi¬ 
sillä  on  "kyky  muuttaa  luon¬ 
nonlakeja." 

Sheila  taas  alkoi  abduktoi- 
tua,  kun  useita  sukulaisia  ja 
tuttavia  kuoli.  Lehtiartikkeli 
ufoista  ja  Hopkinsin  kirja 
Intruders  auttoivat  Sheilaa 
eteenpäin  ongelmiensa  selvit¬ 
telyssä.  Näyttelijä  Scott  pääsi 
terapiaan  ufojärjestön  suosi¬ 
tuksen  kautta  ja  opasti  Intru- 
ders-filmin  näyttelijöitä  ym¬ 
märtämään  sieppauksia.  Hä¬ 
nellä  on  myös  ruumiistapois- 
tumis-kokemuksia  ja  luonnol¬ 
lisesti  hän  esiintyy  televisiossa 
kokemuksistaan  kertoen.  Ja 
ufohenkilöt  valistavat  häntä 
siitä,  kuinka  "tiede  tuhoaa 
planeettamme". 

Jerryn  lapset  ovat  myös 
joutuneet  siepatuiksi,  ja  hänen 
äidiltään  ja  sisareltaan  on 
siepattu  sikiö  kun  taas  hänelle 
itselleen  on  laitettu  sellainen. 
Catherine  oli  testannut  itseään 
kysymyssarjalla,  jolla  indikoi¬ 
daan  sieppausten  mahdolli¬ 
suutta  ja  saanut  pistemäärän, 
joka  viittasi  sieppauksien  ta¬ 
pahtuneen.  Hän  meni  paniik¬ 
kiin,  kun  näki  YVhitley  Strie- 
berin  kirjaan  perustuvan  siep- 
pausfilmin.  Lisäselvyyttä  asi¬ 
aan  Catherine  sai  nähtyään  fil¬ 
min  Intruders.  Yhdessä  edelli¬ 
sissä  elämissään  hän  oli 
maalannut  egyptiläisen  pyra¬ 
midin  hautakammion  seiniä. 

Joe  on  vaihtoehtopsyko- 
terapeutti,  joka  16-vuotiaana 
teki  LSD-trippejä.  Sara  rupesi 
hieronnan  vaikutuksesta  kom¬ 
munikoimaan  pienten  olen- 

tojen  kanssa  telepaattisesti,  ja 
hänellä  on  kyky  "at  least  to 
create  the  impression  of  levi- 
tating  anothcr  child"  (sivu 
215).  Luonnollisesti  asiaan  liit¬ 
tyy  erilaisia  värähtelytaajuuk¬ 
sia  ja  ulottuvuuksia.  Paul 
kertoo  kokemuksiaan  Rosvvel- 
lin  tapauksesta,  vaikka  se 
tapahtuikin  19  vuotta  ennen 
hänen  syntymäänsä.  Hän  on 
oppinut  "parantamistekno- 
logian"  humanoideilta. 

Eva  koki  sieppauksen 
6-vuotiaana  sairaalassa  keuh- 
kokuumepotilaana.  Dave  oli  jo 
lapsena  kiinnostunut  lentävistä 
lautasista  ja  lukee  innokkaasti 
Carlos  Castanedan  (väären¬ 
nöksiksi  todettuja)  kirjoja. 
Hänestä  Tiibetin  buddhalaiset 
kirjoitukset  todistavat  ufoista. 
Peter  opiskelee  akupunktuuria 
ja  esiintyy  televisiossa  ja 
radiossa  kertoen  kokemuk¬ 
sistaan.  Hän  osallistui  myös 


MIT:n  ufokonferenssin  pa¬ 
neeliin.  Maekin  mielestä  Pete¬ 
rin  kokemukset  ovat  niin  todel¬ 
lisia,  että  "it  seems  to  me  shift 
the  burden  of  epistemological 
responsibility  to  the  side  of  the 
skeptic"  (sivu  333). 

Carlos  on  taideprofessori, 
jolla  on  "dramaattisia  valoku¬ 
via  pilvistä  tulevista  valonsä¬ 
teistä."  Hän  ajaa  eläinten  oi¬ 
keuksia  ja  ekologista  tietoi¬ 
suutta  ja  hänellä  on  ollut 
kuolemanrajakokemus.  Arthur 
on  menestyksekäs  liikemies, 
jolle  "ufo  näyttäytty  jonkinlai¬ 
sella  harmaalla  alueella  fyy¬ 
sisen  ja  henkisen  maailman 
välillä"  (sivu  385). 

Mackin  loppupäätelmät 
ovat  yhtä  sekavia  ja  perus¬ 
teettomia  kuin  koko  kirja.  Ot¬ 
taen  huomioon,  ettei  skepti- 
koiden  kirjoituksia  ole  lähde¬ 
luettelossa,  tuntuu  sivun  394 
väite  kokemusten  autenttisuu¬ 


desta  lähinnä  ufouskovaisen 
itsepetokselta:  "There  has  not, 
as  yet,  come  to  my  attention  in 
any  case  an  alternative  expla- 
nation  for  the  basis  elements  of 
the  abduction  experiences  that 
my  clients  are  reporting  in 
such  overwhelming  and  vivid 
detail." 

Lukija!  Jos  käytät  piilo¬ 
linssejä,  muista  käyttää  niitä 
myös  nukkuessasi,  sillä  saatat 
joutua  siepatuksi.  Olisi  sääli, 
jos  näköhavaintosi  jäisivät 
sumeiksi  ja  saisit  tyytyä  pelk¬ 
kään  telepaattisen  viestintään. 

Lauri  Gröhn 


Keräilijä  kaipaa  Skeptikko-lehteä 

I  amperelaiselta  keräilijältä  Markku  Haapasalmelta  puuttuu  Skeptikon  numero  9  (syksy/talvi 
1990).  Hän  kysyy,  voisiko  joku  lukija  luopua  omastaan  kohtuullista  korvauta  vastaan.  Haapa- 
salmi  toivoo,  että  lehti  on  hyväkuntoinen  ja  ettei  lehdessä  ole  kovin  paljon  reunamerkintöjä. 
Halukkaat  lehdestä  luopujat  voivat  ottaa  yhteyttä  osoitteella  Markku  Haapasalmi,  Arkki¬ 
tehdinkaan  A  16,  33720  TAMPERE  tai  puhelimitse  931  -318  2915. 

★★★ 

Kilot  pois  yrteillä  -kuuri  vei  rouvat  sairaalakuntoon  Belgiassa 

Laihduttaminen  perinteisen  kiinalaisen  lääketieteen  keinoin  saattaa  käydä  kalliiksi.  Belgias¬ 
sa  70  naisihmistä  joutui  sairaalakuntoon  nautittuaan  kiinalaista  "yrttilääkettä",  jonka  piti 
sulattaa  liiat  kilot  kehosta,  kertoo  saksalainen  Skeptiker- lehti  (3/95).  Ihmelääkkeen  täsmä- 
ominaisuudet  oli  ilmeisesti  huonosti  testattu,  sillä  se  sulatti  läskien  sijaan  rouvien  munuai¬ 
set.  Lehden  mukaan  kaikki  yrttilääkettä  nauttineet  saivat  munuaisvikoja  ja  30:llä  heistä 
munuaiset  lakkasivat  toimimasta  kokonaan. 

Lehti  ei  kerro,  mitä  rouvien  kiloille  tapahtui.  Oletettavasti  kovin  suuria  haluja  herkutte¬ 
luun  heillä  ei  kuitenkaan  kuurin  jälkeen  ollut,  ma 

English  summary 


I  think,  therefore  I 
am,  but  how? 

Marketta  Ollikainen 

The  true  naturc  of  conscious- 
ness  is  still  far  from  being 
complctely  understood.  From 
the  Scientific  point  of  view  it  is 
problematic  that  the  pheno- 
mcna  of  the  consciousness  are 
always  based  on  subjective 
experiences,  and  can  only  be 
investigated  from  the  view- 
point  of  the  subject,  says  Dr. 
Antti  Revonsuo. 

One  has  tried  to  explain 
consciousness  in  c.g.  Cartesian 
terms,  related  to  the  soul. 
According  to  Revonsuo  this, 
however,  leads  nowhere.  He 
reminds  that  it  is  already 
possible  to  obtain  cmpirical 
information  on  consciousness, 
e. g.  by  studying  what  happens 
to  the  perceived  data  in  the 
brain  when  part  of  it  enters  the 
conscious  mind. 


The  reality  and  World 
view  of  quantum 
Mechanics 

Tarja  Kallio-Tamminen 

Since  the  beginning  of  quan¬ 
tum  mechanics  in  the  1920's 
debates  over  its  interpretation 
have  been  going  on,  but  no 
consensus  has  been  achieved. 
Niels  Bohr,  who  put  forward 
the  so  called  Copenhagen 
interpretation,  was  convinccd 
that  the  experience  obtained 
from  quantum  mechanics  re- 


quires  one  to  discard  the 
absolute  determinism,  objec- 
tivity,  and  isolation  of  the 
experimenter  from  the  expe- 
riment,  which  are  basic  ass- 
umptions  in  classical  physics. 
Bohr  thought  that  as  man 
alvvays  interacts  with  his  envi- 
ronment,  an  Observer  alvvays 
interferes  with  the  outeome  of 
his  experiments. 

In  her  article  philosopher 
Tarja  Kallio-Tamminen  sug- 
gests  that  quantum  mechanics 
requires  much  more  funda- 
mental  changes  in  our  vvorld 
view  than  relativity,  vvhich  is 
based  on  classical  physics. 


Quantum  physics 
and  philosophy 

Kari  Enqvist 

Quantum  mechanics  is  a 
physical  theory  describing 
phenomena  of  the  microvvorld, 
and  it  vvorks  independently  of 
the  philosophical  interpreta- 
tions,  says  physicist  Kari 
Enqvist. 

Quantum  theory  is  an 
instrument,  a  tool  that  can  be 
used  to  producc  exact  predic- 
tions,  but  to  what  extern  it 
describes  the  reality  is  a  com- 
pletely  different  matter.  Ulti- 
mately,  quantum  theory  gives 
numbers,  vvhich  can  be  com- 
pared  with  experimentally 
measured  values.  These  num¬ 
bers  are  independent  of  pos¬ 
sible  philosophical  interpre- 
tations,  and  unaffeeted  by  our 
taik  about  vvaves  or  particles. 
As  the  Nobel  laureate  Steven 
Weinberg  has  summarized. 


the  philosophy  of  quantum 
mechanics  is  so  inessential  in 
using  quantum  mechanics  that 
one  begins  to  suspect  that  ali 
profound  questions  about  the 
meaning  of  a  measurement  are 
actually  meaningless,  arising 
from  the  structure  of  the 
language  that  has  evolved  in  a 
vvorld  very  accurately  des- 
cribed  by  classical  physics, 

Intelligence  from  a 
pillbox 

Veijo  Sauno 

Throughout  the  history  of 
medication  man  has  tried  to 
improve  his  virility,  intel¬ 
ligence,  memory,  and  perfor- 
mance  vvith  herbs  and  synthe- 
tic  medicines.  Although  the 
efficiency  of  such  medicines 
has  turned  out  to  be  poor,  man 
does  not  give  up.  Several 
intelligence  medicines  are 
available.  In  the  United  States 
such  "medicines"  are  regularly 
used  by  at  least  one  hundred 
thousand  people.  They  arc 
believed  to  improve  intelli¬ 
gence,  creativity,  povver  of 
concentration,  memory,  capa- 
bilities  for  studying  and  other 
mental  vvork,  and  even  slovv 
down  ageing. 

Intelligence  medicines  ha¬ 
ve  become  a  part  of  laymen's 
health  culture.  Scientific  Stu¬ 
dies  of  these  medicines  have 
shown  no  effeets,  but  that 
seems  to  have  no  effeet  either. 

LIITY  SKEPSIKSEN  JÄSENEKSI! 

Jos  haluat  liittyä  Skepsiksen  jäseneksi,  lähetä  oheinen  lomake  tai  sen  kopio  täytettynä  Skepsiksen 
sihteerille  osoitteella  Anneli  Aurejärvi.  Punalatvantie  20  C,  01350  VANTAA. 

Yhdistyksen  jäsenmaksu  (sisältää  Skeptikko-lehden  tilauksen)  on  100  mk  tai  alle  20-vuotiaille  30 
mk  (jos  olet  alle  20-vuotias,  ilmoita  syntymäaikasi),  jonka  voit  maksaa  yhdistyksen  tilille: 

PSP  80001 1-465302. 

Voit  myös  tilata  Skeptikko-lehden  liittymättä  jäseneksi.  Tilausmaksu  on  100  mk/vuosi.  Tilaaminen 
onnistuu  samalla  lomakkeella  vetämällä  siitä  yli  sana  "jäsenhakemus"  ja  korvaamalla  se  sanalla 
"tilaus".  Tiedoksi  riittää  tällöin  nimi  ja  osoite. 

JÄSENHAKEMUS 

Nimi  . 

Ammatti  ja  koulutus . 

Lähiosoite . 

Postitoimipaikka . 

Puhelin  . 


Työpaikka . 

Työpaikan  lähiosoite  . . 

Postitoimipaikka . . . . . 

Puhelin  . 

Kokemus  Skepsiksen  toimialaan  liittyvistä  asioista,  mahdolliset  aihetta  sivuavat  julkaisut,  jäsenyys 
muissa  tieteellisissä  yhdistyksissä,  erityiset  mielenkiinnon  kohteet  (käytä  tarvittaessa  erillistä 
paperia): 


Hyväksyn  Skepsis-yhdistyksen  säännöissä  määritellyn  tarkoituksen  ja  toimintaperiaatteet  (ks. 
seuraava  sivu)  ja  haluan  liittyä  yhdistyksen  jäseneksi. 

Päiväys  . 

Allekirjoitus  . 

SKEPSIS 


Skepsis  on  1987  perustettu  suomalaisten  skeptikkojen  yhdistys.  Skep¬ 
siksen  toimintaperiaatteet  ovat  samantapaiset  kuin  yhdysvaltalaisen 
CSICOPin  (Committee  for  the  Scientific  Investigation  of  Claims  of  the 
Paranormal),  mutta  se  toimii  täysin  itsenäisesti  vaikkakin  yhteistyössä 
CSICOPin  ja  muiden  vastaavien  järjestöjen  kanssa. 

Yhdistyksen  säännöissä  mainitaan  Skepsiksen  tarkoituksesta  ja 
periaatteista  seuraavaa: 

Yhdistyksen  tarkoitus  on: 

♦  Edistää  paranormaaleja  ilmiöitä  koskevien  väitteiden  objektiivista 
ja  puolueetonta  tieteellistä  tutkimusta,  ottamatta  näiden  väitteiden 
paikkansapitävyyteen  kantaa  apriorisin,  tutkimusta  edeltävin 
perustein. 

♦  Ylläpitää  tällaisesta  tutkimuksesta  kiinnostuneiden  ihmisten 
verkostoa  sekä  pitää  yhteyttä  vastaavanlaisiin  yhteisöihin 
kotimaassa  ja  ulkomailla. 

♦  Julkaista  paranormaaleja  ilmiöitä  koskevia  väitteitä  tutkivia 
artikkeleja  ja  kirjoja  sekä  laatia  tällaisia  väitteitä  sisältävien 
julkaisujen  bibliografioita. 

♦  Järjestää  alaan  liittyviä  kokouksia  ja  konferensseja  sekä  harjoittaa 
valistus- ja  tiedotustoimintaa. 

Yhdistys  on  poliittisesti,  aatteellisesti  ja  uskonnollisesti  sitoutumaton. 

Yhdistyksen  hallitus  voi  hyväksyä  anomuksesta  yhdistyksen  jäseneksi 
yksityishenkilöitä  ja  oikeuskelpoisia  yhteisöjä,  jotka  hyväksyvät  edellä 
mainitut  yhdistyksen  periaatteet. 

Skepsis  ry:n  hallitus 

Ilpo  V.  Salmi  (puheenjohtaja)  Timo  Kaitaro  (varapuheenjohtaja) 

Anneli  Aurejärvi  (sihteeri)  Eero  Joutsikoski 

Robert  Brotherus 

Skepsis-yhdistyksen  tieteellinen 
neuvottelukunta 

professori  Nils  Edelman 
amanuenssi  Harry  Halen 
dosentti  Raimo  Keskinen 
professori  Kirsti  Lagerspetz 
professori  Anto  Leikola 
professori  Nils  Mustelin 
dosentti  Heikki  Oja 
VTK  Jan  Rydman 
dosentti  Veijo  Saano 
apulaisprofessori  Raija  Sollamo 
professori  Raimo  Tuomela 
professori  Johan  von  Wright 

Skepsis  ry: n  yhteistiedot 

Puhelinpalvelu  90  -  72270195 
Postiosoite:  PL  483,  00101  HELSINKI 
Internet- WWW -kotisivu:  http://www.helsinki.firsjhiltun/skcpsis.html 

Jäsenasioista,  lehtitilauksista  ja  muista  yhdistyksen  toimintaan  liittyvistä  kysymyksistä  pyydetään 
neuvottelemaan  yhdistyksen  sihteerin  kanssa,  puh.  90  -  8252  285  tai  postitse: 

Anneli  Aurejärvi 

Punalatvantie  20  C 
01350  VANTAA 


apulaisprofessori  Kari  Enqvist 
professori  Pertti  Hemänus 
dosentti  S.Albert  Kivinen 
professori  Raimo  Lehti 
LKT  Matti  A.  Miettinen 
professori  Ilkka  Niiniluoto 
professori  Jeja  Pekka  Roos 
professori  Heikki  Räisänen 
professori  Anssi  Saura 
FL  Tytti  Sutela 
professori  Yrjö  Vasari 
dosentti  Risto  Vuorinen. 

